Bid´A Parc umeentzako atrakzio parkea - Txikis del Bidasoa\nBid´A Parc umeentzako atrakzio parkea\n5 Ago, 2015 | euskera, excursiones, parques temáticos, planes de día |\nHalabeharrez aurkitu genuen eta joan den igandean bisitatzea erabaki genuen. Ustekabea oso atsegina izan zen: atrakzio parke txiki bat da. Bidarteko hondartzaren ondoan dago, Bidasoa eskualdetik ordu erdi eskasera. Hainbat atrakzio ditu, hala nola: puzgarriak, uretako ontzitxoak, igerileku batean amaitzen den txirrista bat, ahateak arrantzatzeko postu bat, animaliak dituen etxalde bat eta abar.\nFamiliarentzako parke bat da. Oinez oso erraz zeharkatzen da, eta hori dela eta oso erosoa da ume txikiekin egonez gero, batez ere une orotan oso erraz ikusten delako non dauden, eta hori dela eta erlaxatzen zara eta, gainera, umeak libreago sentitzen dira.\nAnimalia etxalde bat dauka ardiekin, arkumeekin, ponyekin, hegazterrenekin eta llama batekin, besteak beste.\nPiknik gune batzuk daude parkearen barruan, itzalpean; beraz, bazkaria etxetik prestatuta eraman eta bertan bazkaldu ahal da. Edo parkeko tabernan ere bazkaldu ahal da (ogitartekoak, sandwichak, hanburgesak…).\nGu ekainean izan gara eta oso egun atsegina izan zen. Txikiek ez zuten ilararik egin behar izan zaldiko-maldikoetan ibiltzeko. Gurasoak dira izan zaldiko-maldikoak martxan jartzen dituztenak, botoi berde bat zapalduz. Atrakzioa gelditu nahi izanez gero, oso erraza da: botoi gorria zapalduz gero, automatikoki gelditzen da.\nGainera, atrakzio guzti horren ondoan badauden esertzeko\nEguzkitan egoteko ere hamaika gune badaude.\n2 eta 5 urte bitarteko lau umerekin joan ginen eta primeran pasa zuten. Oso plan egokia da adin horretako umeentzat. Izugarri gustatu zitzaien biberoia ematea parkeko animalia txikiei eta uretako ontzitxoetan ibiltzea. Azkenean ontzitxoetatik atera eta igerilekuan murgildu ziren, kontuan izanik ura nahiko bero zegoela.\nParkea apiriletik azarora bitarte egoten da irekita. 2 urtetik beherakoentzat doan da eta 3 eta 16 urte bitartekoentzat 9 € kostatzen da (apiriletik ekainaren 24ra arte) edo 10 € (ekainaren 25etik irailaren 4ra), eta helduentzat 7 € (apiriletik ekainaren 24ra arte) edo 8 € (ekainaren 25etik irailaren 4ra arte). Denboraldiko txartela atera ahal da: 40 € helduentzat eta 100 euro haurrentzat.\nParkean urtebetetzeak ospatzeko aukera ere ematen dute. Horretarako, taldeentzako prezio berezi batzuk daude.\nParkearen barruen egonez gero atrakzio guztiena ibili ahal da nahi adina aldiz. Dena dago barne, poney ibilaldia izan ezik. 2 € kostatzen da. Nahi izanez gero parkean sartu eta atera ahal da eta, zergatik ez, pixka bat parkean eta beste pixka bat hondartzan egon ahal da.\nParkea bisitatzeko interesa duzuenentzat, hainbat datu uzten dizkizuegu jarraian:\nTelefonoa: (0033)559 22 15 66\nOrdutegia: 10:30etik 18:30era/19:00etara udan\nAnterior ¡ Empezamos con el ritmo veraniego !\nSiguiente Karpin Abentura


«Zuzendaritza Madrilen dago eta erabakiak ez dira hartuko ez han ez Zamudion, Munichen baizik» | IRRATIA\n2022 MAI. 24 - 10:11h\nSiemens-Gamesako langile ordezkaria\nAldentzen joan da pixkanaka Gamesa Euskal Herritik eta Siemens Energyk egin berri duen eskaintzarekin erabakiak Alemanian hartuko dira. Kezka eragin du horrek euskal langileen artean.\nGamesaren Agoizko planta fusioaren ostean zuzeneko kaltetua (Iñigo URIZ | FOKU)\n«Halako kasuetan lehen hitzak lasaitzekoak izaten dira baina lehen ere ikusi genuen, Siemens eta Gamesaren arteko fusioa izan zenean halakoak esan arren 300 lanpostu galdu zirela, orain ere itxura hori du». Mikel Irastorza Siemens-Gamesaren Asteasuko langile batzordeko kideak (LAB) azaldu du NAIZ Irratian oso kezkatuta daudela langileak.\nLurreko eolikoen arloan bizi diren zailtasunen berri badute langileek ere, «lurreko eolikoak nahiko eskas doaz eta itsasokoak ondo, gure kasuan indar gehien duguna eta mekanizatzen duguna lurrekoa da eta ez doa ondo». Erabakiguneak aldentzeak arazoari irtenbide oker bat ematea eragin dezakeela uste du Irastorzak. «Une honetan egoitza Zamudion egon arren zuzendaritza Madrilen dago eta aurrerantzean ez Zamudion ez Madrilen, erabakiak Munichen hartuko dira».\nKezka azaldu du Asteasuko lantegiko langileen ordezkariak. «Uste dugu enpresa saldu edo funtsen baten eskuetan utzi asmo dutela, lehen ere egin baitituzte halakoak». Mota honetako operazioen ostean «zuzendaritza berriek diruari bakarrik begiratzen diote; haiek ez diete begiratzen langileei, errentagarritasuna nahi dute».\nLakua, «lotsagarri hasieratik»\nLakuako Gobernuak hasieratik «jarrera nahiko lotsagarria» izan duela dio Irastorzak. Gamesa diru publikoz sortu zela ekarri du gogora eta Siemens eta Gamesaren arteko fusioa «oso positiboa» zela adierazi zuela bere garaian Arantxa Tapia sailburuak. «Zer gertatu zen? Langileen galera eta bermerik ez lanpostuak hemen mantentzeko. Positiboa akziodunentzat izango zen baina langileentzat ez behintzat».\nErosketa eskaintza gauzatzen bada «orain arteko langileak mantentzea» eskatu du LABeko ordezkariak eta Lakuari «esku hartzea erabakietan eragina izateko, gutxienez»; baina, «ez dugu esperantza handirik».


Martxoa: Mihi-arraina | Consumer\nIodo gehien eta koipe gutxi duen arrain zuria da, eta bere egitura leunak jateko atsegina ematen du, ahoan desegiten baita.\nMihi-arrain arrunta hondoan bizi den arrain zapala da.\nozeano tropikalak eta subtropikalak. Ipar-ekialdeko Atlantikoko uretan aurki daiteke,\nIpar Itsasokoa, Baltikokoa eta Mediterraneokoa.\nArrandegietan, sarritan, arrain zapalen hainbat espezie aurkitzen ditugu, eta horiei mihi-arrain ere esaten zaie, nahiz eta berez ez diren hala, Europako mihi-arrainaren edo mihi-arrain arruntaren genero berekoak direlako. Acedia da nahasteko erabiltzen den arrainetako bat, nahiz eta begien ondoan dituen sei orbanek argi eta garbi bereizten duten benetako mihi-arrainetik.\nMihi-arrainaren ezaugarri nagusiak iodoa da, tiroide guruinaren funtzionamendu egokirako, fetuaren hazkunderako eta garunaren garapenerako ezinbestekoa den minerala.\nKalitate oso oneko arraina da, bai nutrizioaren aldetik, bai sukaldaritzaren aldetik, eta merkatuan aurki dezakegu.\nurte osoan, baina sasoirik onena martxoan izaten da, eta\napirila. Haren zaporea oso atsegina da, eta ehundura leuna du, eta ia bere horretan geratzen da.\nahoan desegiten du.\nMihi-arraina zuria da, eta horregatik da hain koipetsua. Kopurua\nmihi-arrainak dituen proteinen kopurua ez da oso handia, beste arrain batzuekin alderatuz gero, nahiz eta jotzen diren\nbalio biologiko handikoa, oinarrizko aminoazido guztiak dituelako. Mihi-arraina\niodo asko duelako nabarmentzen da, mineral hori ezinbestekoa baita ongi funtzionatzeko.\ntiroide guruinarena, fetuaren hazkuntza eta\ngaruna. Fosforoa, potasioa, magnesioa eta B3 eta B9 bitaminak ere baditu.\nhala ere, elikagai horietan ez da nabarmentzen gainerako arrainekin alderatuta.\nEtxean, mihi-arrain freskoa hozkailuan gorde daiteke 2 egun arte, baina\nizozten bada, egoera onean mantenduko da 6 hilabete arte.\nehundura iodo-edukia lenguado-eu nabarmengarri pescados blancos-eu


Malcolm X (/ˈmælkəm ˈɛks/ ahoskatua) (Malcolm Little jaiotzez; 1925eko maiatzaren 19an jaioa – 1965eko otsailaren 21ean hila), El-Hajj Malik El-Shabazz bezala ere ezaguna (arabiarrez: الحاجّ مالك الشباز), ministro musulman afrikar amerikarra zen, hizlari publikoa eta giza eskubideen aldeko aktibista. Bere zaleen irudikoz, Ameriketako afrikarren eskubideen aldeko borrokalari sutsua zen, Ameriketako beltzen aurka zuriek egiten zituzten krimenak erarik gordinenean salatzen zituen gizona. Bere aurkariek, arrazismoa, beltzen nagusigoa, antisemitismoa eta biolentzia bultzatu izana aurpegiratzen zioten. Ameriketako afrikarren historiako pertsonarik garrantzitsuenetako eta eraginkorrenetako bat izan zen.\nMalcolm X (/ˈmælkəm ˈɛks/ ahoskatua) (Malcolm Little jaiotzez; 1925eko maiatzaren 19an jaioa – 1965eko otsailaren 21ean hila), El-Hajj Malik El-Shabazz bezala ere ezaguna (arabiarrez: الحاجّ مالك الشباز), ministro musulman afrikar amerikarra zen, hizlari publikoa eta giza eskubideen aldeko aktibista. Bere zaleen irudikoz, Ameriketako afrikarren eskubideen aldeko borrokalari sutsua zen, Ameriketako beltzen aurka zuriek egiten zituzten krimenak erarik gordinenean salatzen zituen gizona. Bere aurkariek, arrazismoa, beltzen nagusigoa, antisemitismoa eta biolentzia bultzatu izana aurpegiratzen zioten. Ameriketako afrikarren historiako pertsonarik garrantzitsuenetako eta eraginkorrenetako bat izan zen. Malcolm X Omahan jaio zen, Nebraskan. 13 urte zituela, aita hil egin zitzaion eta ama arazo mentalak zaintzeko ospitale batera eraman zuten. Bere gaztaroak Malcolm X-en heldu aroan garrantzi nabarmena izan zuen, beltzen harrotasuna eta auto-konfiantzari buruzko aitak emandako lezioekin batera. Zenbait zaintzako etxetan bizi ostean, atxilotu egin zuten Boston eta New Yorken ekintza kriminal batzuk egin izanaz akusatua. 1946an, zortzi urteko kartzela zigorra ezarri zioten. Kartzelako egonaldian, Islamaren Nazioko (NOI) kide egin zen. Baldintzapeko askatasunean, 1952an Islamaren Nazioko liderretako bat bihurtzeaz gain, hizlari nagusi egin zen. Dozena bat urtez, Islamaren Nazioaren aurpegi publikoa izan zen. Malcolm X eta Islamaren Nazioko buru zen Elijah Muhammad-en arteko tentsioa zela eta, Malcolm X-ek erakundea utzi zuen 1964ko maiatzean. Islamaren Nazioa utzi ostean, musulman sunita egin zen eta Mekara erromesaldia egin zuen. Afrika eta Ekialde Hurbilean luze eta zabal bidaiatu zuen. Muslim Mosque, Inc. erakunde erlijiosoa sortu zuen, eta baita Afrikar Amerikarren Batasunerako Erakundea ere. Islamaren Nazioa utzi zuela urtebete egin aurretik, New Yorken hitzaldi bat ematen ari zela erail zuten tiro batez. (eu)\nMalcom X 1964ko martxoan\nMalcolm X (/ˈmælkəm ˈɛks/ ahoskatua) (Malcolm Little jaiotzez; 1925eko maiatzaren 19an jaioa – 1965eko otsailaren 21ean hila), El-Hajj Malik El-Shabazz bezala ere ezaguna (arabiarrez: الحاجّ مالك الشباز), ministro musulman afrikar amerikarra zen, hizlari publikoa eta giza eskubideen aldeko aktibista. Bere zaleen irudikoz, Ameriketako afrikarren eskubideen aldeko borrokalari sutsua zen, Ameriketako beltzen aurka zuriek egiten zituzten krimenak erarik gordinenean salatzen zituen gizona. Bere aurkariek, arrazismoa, beltzen nagusigoa, antisemitismoa eta biolentzia bultzatu izana aurpegiratzen zioten. Ameriketako afrikarren historiako pertsonarik garrantzitsuenetako eta eraginkorrenetako bat izan zen. (eu)\nMalcolm X (eu)


Ponpa tailerraz gozatu dute umeek Azkoitiko Balda plazan - Urola Kostako Hitza : Urola Kostako Hitza\nPonpa tailerraz gozatu dute umeek Azkoitiko Balda plazan\nPonpa tailerra egin dute arratsalde honetan Balda plazan. Hainbat eta hainbat ume animatu dira bertan parte hartzera, eta tarte ederra pasatu dute. 22:00etan Pomper ekitaldia ere izango da Balda plazan.\nAzkoitiko Udalak kultur programazio berezia antolatu du uztailean zeharrerako, eta gaur, ostirala, ponpa tailerra eskaini die umeei. Arratsaldean bildu dira Balda plazan, eta txandaz txanda xaboizko burbuilak egin dituzte umeek. Hainbat umek parte hartu dute bertan, eta zerrenda luzeak egin dituzte ponpak egiteko asmoz. Burbuila txikitatik hasi dira egiten, eta ondoren, erraldoiak egiten amaitu dute. Gaur 22:00etan ere beste ekitaldi bat izango dute Balda plazan, Pomper ikuskizuna. Xaboizko burbuila erraldoiez jositako ekitaldia izango da gaur gauekoa.


Tresna-barrak markoak, grafikoak, taulak eta beste objektu batzuk txertatzeko hainbat funtzio ditu.\nUneko dokumentuan marko mugikor bat txertatzen du. HTML dokumentuetan marko mugikorrak beste fitxategi batzuetako edukia bistaratzeko erabiltzen dira.\nTxertatu oin-oharra zuzenean\nOin-oharra edo amaiera-oharra txertatzen du dokumentuan. Oharraren aingura kurtsorearen uneko kokalekuan txertatuko da. Numerazio automatikoaren eta ikur pertsonalizatuaren artean aukera dezakezu.\nTxertatu amaiera-oharra zuzenean\nOin-oharrak orrialdearen amaieran txertatzen dira, eta amaiera-oharrak dokumentuaren amaieran.\nOharra txertatzen du kurtsorea dagoen kokalekuan.\nEremua txertatzen du kurtsorea dagoen kokalekuan.\nKontrolaren ikonoak inprimaki interaktiboak sortzeko behar dituzun tresnak dituen tresna-barra irekitzen du.\nAudioa edo bideoa\nAudio- edo bideo-fitxategi bat txertatzen du zure dokumentuan.\nUneko dokumentuan formula bat txertatzen du. Informazio gehiago nahi izanez gero, ireki LibreOffice Math aplikazioaren laguntza.\nOLE objektu bat txertatzen du uneko dokumentuan. OLE objektua esteka edo objektu kapsulatu gisa txertatzen da.\nIndizea edo aurkibidea txertatzen du kurtsorea dagoen lekuan.


Euskalki - Wikipedia, entziklopedia askea.\nEuskalkiak euskararen dialektoak dira. Sortzen lehena mendebalekoa izan zen, VIII. mendearen inguruan, Asturiasko erresumak Araba-Bizkaietan zuen eraginagatik segur aski; eta hurrengo mendeetan eratu ziren gainerako euskalkiak. Aurretik, euskarak batasun handia izan bide zuen tarte batez, Erromatar Inperioaren gainbeheratik aurrera; aldi hartan sortu zen Koldo Mitxelenak proposatutako euskara batu zaharra, geroko euskalkien ama-hizkuntza. Geroztik, Euskal Herriak izandako zatiketa politikoen eraginez sortu ziren euskalkiak poliki-poliki bost sorgunetan.\nEuskalkien sailkapen modernoa, Koldo Zuazoren arabera\nKoldo Zuazo eta Bonaparteren mapen arteko alderaketa.\n1960ko hamarkadaz geroztik, euskara batua sortzeak, euskaldunak alfabetatzeak eta euskaldunen arteko komunikazioa handitzeak bultzatuta, euskalkiak gero eta gertuago daude, gero eta elkarren antz handiagoa dute. Eraginak noranzko guztietan gertatzen ari dira. Esaterako, gipuzkoar askok —eta ez bizkaitar gutxik— natural erabiltzen dute ergatibo pluralerako -ek marka (jatorriz, Euskal Herriko ekialdekoa da), halaxe ikasi dutelako eskolan: Txakurrek hezurra jan dute, eta ez Txakurrak [...], gipuzkeraz esan ohi denez. Gipuzkerak inguruko euskalkiei eta batez ere nafarrerari eragiten die, euskara batuak euskalki guztiei eta, gutxi-asko, denek elkarri. Berdintze prozesu horrek bi eragile nagusi ditu: hedabideak eta irakaskuntza. Hala ere, gaur egungo eten nagusia jadanik ez dago (XX. mendearen bukaeraraino bezala) ekialdeko euskalkien eta mendebaldekoen artean, baizik eta Ipar Euskal Herrikoen eta Hego Euskal Herrikoen artean, estatuen arteko mugak eraginda.\n1 Euskalkien sorguneak\n2 Euskararen dialektologiaren historia\n2.2 XIX.-XX. mendeak\n3 XX-XXI. mendeetako euskalki eta azpieuskalkien sailkapena\n5 Euskalkien aniztasuna\nSakontzeko, irakurri: «Euskalkien sorguneak»\nElena Barrena historialariak aipatu zuen lehenengoz euskalkien sorguneen auzia, La formación histórica de Guipúzcoa liburuan (1989). Hiru menditan kokatu zituen sorguneak:\na) Gorbeian, Arabaren eta Bizkaiaren artean;\nb) Aralarren, Nafarroa Garaiaren eta Gipuzkoaren artean; eta\nc) Saioan, Nafarro Garaiaren, Lapurdiren eta Nafarroa Beherearen artean.\nGeroztik baztertu egin da hipotesi hori, dialektoak jende gehien biltzen den tokietan —hots, hiriguneetan— sortu ohi direlako. Blanca Urgell izan zen hiriak aipatzen lehena, zeharka bada ere, 2006an («Para la historia del sustantivo verbal en vasco» artikulua): Iruñea, Gasteiz eta Bilbo. Koldo Zuazok ere hirietan ikusten du euskalkien sorrera. Bost sorgune aurkeztu ditu:\nArabako lautada (Gasteiz)\nKoldo Zuazok plazaratu duenez, euskalkien artetik sortu zen lehena mendebalekoa izan bide zen, VIII. mendearen inguruan, Asturiasko erresumak Araba-Bizkaietan zuen eraginagatik segur aski. Araba eta Bizkaia Nafarroako Erresumatik bereizi eta Asturiasko Erresumarekin jarri ziren harremanean. Hizkuntzak ere erakusten du mendebaleko euskalkia berezia dela, denetan bereziena. Gauza berri asko sortu dira bertan. Esate baterako, deklinabideko morfema berriak: -gaz (lagunagaz), -rutz (etxerutz)…\nEuskararen dialektologiaren historiaAldatu\n1729an, Manuel Larramendi jesuitak El Imposible Vencido. El arte de la lengua bascongada izeneko euskararen gramatika bat argitaratu zuen Salamancan. Bertan hainbat dialekto edo euskalki bereizi zituen: gipuzkera, bizkaiera, nafarrera eta lapurtera, eta azken bi horiek bat bakartzat har zitezkeela adierazi zuen («Que comunmente son uno mismo»).\nEuskalkien hedadura, Luis Luziano Bonaparteren arabera (XIX. mendea)\nLuis Luziano Bonapartek, Napoleon Bonaparteren ilobak, euskalkien beste banaketa bat egin zuen, egundaino indar handiz iritsi dena. Bere ikerketan, Euskal herrialde guztietako berriemaileak baliatu zituen, hala nola Jean Duvoisin aduanetako kapitain lapurtarra, Fray Jose Antonio Uriarte, Jose Samper apaiza, Mariano Mendigatxa bidankozetarra, Prudentzio Hualde, Klaudio Otaegi zegamarra, Aita Ibarnegarai, Emmanuel Intxauspe kalonje zuberotarra. Lan-metodo moduan, berriemaile horiei kristau dotrinak edota Bibliako pasarte ezagunak toki jakin bateko euskaran jartzeko eskatzen zien eta barreiatuta zeuden eskuizkribu zaharrak bildu eta aztertu zituen. Bere sailkatze-lanean, hiru multzo handitan zortzi dialekto, hogeita bost azpidialekto eta berrogeita hamar barietate bereizi zituen; egungo ikuspegitik, modu zorrotzegian. Resurreccion Maria Azkue Euskaltzaindiko lehen presidenteak (1864-1951), Bonaparteren banaketa berrikusi zuen. Besteak beste, erronkariera (1991n galdu zen) euskalki bereizitzat sailkatu zuen; Bonapartek, berriz, zubereraren barnean sailkatua zuen (souletin espagnol).\nXX. mendean dialektologiaz aritu zirenek (Pedro Irizar, Txillardegi eta beste) sailkapen horri jarraitu zioten, oro har.\nEuskararen izenak, euskalkiz euskalki, Koldo Zuazoren mapan.\nKoldo Zuazoren 2008ko azken sailkapenaren arabera, bost euskalki mintzatzen dira gaur egun:\nMendebaleko euskalkia edo bizkaiera: hiztun gehien dituen euskalkia. Mendebaldera, Ibaizabal du muga; ekialdera, Bizkaiko lurretatik 13 kilometrora dagoen Deba ibaia, Gipuzkoan; hegoaldera, ostera, Araba.\nErdialdeko euskalkia edo gipuzkera: Gipuzkoan eta Nafarroa Garaiko ipar-sartaldean hitz egiten dena.\nNafar-lapurtar euskalkia: Lapurdin eta Nafarroa Beherean mintzatzen dena.\nNafar euskalkia: Nafarroa Garaiko iparraldeko eskualdeetan egiten dena.\nZuberotar euskalkia edo zuberera: Zuberoako herrialdean eta administrazioz Bearnokoa den Eskiulan egiten da. Amikuzetik gertuko herrietan egiten dena tarteko hizkeratzat hartzen da.\nErdi Aroan, nafarrerak gaskoiaren eragina jaso zuen fonetikan eta lexikoan. Eragin hartatik sortu ziren behe-nafarrera eta lapurtera. Zuberera sortzeko bilakaeran, aldiz, nafar-aragoiar hizkuntza erromanikoak hartu zuen parte.\nEkialdeko nafar euskalkia: Nafarroa Garaiko ekialdean XX. mendearen bukaera arte egin zen euskalkia. Zaraitzuko hizkera (edo zaraitzuera) eta Erronkariko hizkera (edo erronkariera) barne hartzen zituen.\nHegoaldeko goi-nafarrera (Bonapartek sailkatua): Iruñerrian eta Lizarrerrian XIX. mendea arte erabili zen euskara. Egun, transmisio-katea oso ahul dagoelarik, Erroibar eta Esteribarreko hiztunen artean dirau bizirik.\nArabako euskara: Araban XIX. mendea arte iraun zuen; Landuccioren hiztegiari (XVI. mendea), Joan Perez de Lazarragaren eskuizkribuari (XVI. mendearen bukaera - XVII.aren hasiera) eta beste hainbat testu laburragori esker jasota ageri zaigu.\nXX-XXI. mendeetako euskalki eta azpieuskalkien sailkapenaAldatu\nHauxe da Euskal Herriko Ahotsak proiektuko webgunean agertzen den euskalkien eta azpieuskalkien sailkapena.\nEkialdeko nafarra (†)\nAhotsak proiektuak bildutako testigantzekin, euskalkien inguruan eginiko bideo laburra.\nAhotsak eta Gazte Gara Gazte proiektuerako testigantzekin egindako bideoa, ondarea zabaltzeko.\nAhotsak eta Gazte Gara Gazte proiektuetako testigantzekin egindako bideoa.\nEuskalkien aniztasunaren adibidetzat, asteko bosgarren egunari nola esaten zaion zortzi herritan. Euskara batuan ostirala izena nagusitu bada ere, herrietako hizkeretan bada aniztasunik:\n(Nafarroa Garaia) Senpere\n(Nafarroa Beherea) Altzai\nEgunaren izena, herrian\nbarixakua barikue ebaikotza ostirela ortzilleria ortzialia ortzirala ostialia\n↑ a b «Araba euskararen lurralde peto-petoa»[Betiko hautsitako esteka], Euskaraba, 2010-02-25.\n↑ Zuazo, Koldo. «Euskalkien jatorriaz eta bilakaeraz» (Pdf) Berria.\n↑ Ahotsak.com. Youtube (2012ko ekaina). Euskalkiak. http://www.youtube.com/watch?v=mwxGBC1qwT0\n↑ a b «Ahotsak.eus, Euskal Herriko hizkerak eta ahozko ondarea» ahotsak.eus (Noiz kontsultatua: 2019-01-21).\n↑ a b «Gazte gara gazte» gazteak.ahotsak.eus (Noiz kontsultatua: 2019-01-21).\nAurrekoetxea Olabarri, Gotzon; Gaminde Terraza, Iñaki; Ormaetxea Lasaga "Txipi", José Luis; Videgain, Xarles: Euskalkien sailkapen berria. EHU. 2019. (182 orrialde). ISBN/ISSN: 978-84-1319-096-9\nLore Agirrezabal: «Erromintxela, euskal ijitoen hizkera», Argia.\nMikel Hernandez Abaitua: «Euskara batua, bizkaiera eta zuberera»[Betiko hautsitako esteka]\nEuskal Herriko ahozko ondarea eta herri hizkerak\n(Gaztelaniaz) Koldo Mitxelena (1981): «Lengua común y dialectos vascos».


Egilea: Anonimoa - martxoak 26, 2014\nOzono geruza lur azaletik 10-15 kilometrora dago. Izpi ultramoreetatik babesten gaituzte. Izpi hauek minbizia sortu ahal digute. Ikerketa hau 80.hamarkadan hasi ziren. British Atlantic Surveyko zientzialariak izan ziren Antartika aldean zulo bat zegoela deskubritu zutenak. Klorofluorokarbono (cfc) izan zela honen eragile bat esan zuten. Beraz produktu hauek murriztea alegindu ziren, eta 2010ean guztiz debekatu zituzten. Baina orain dela gutxi East Anglia unibertsitatekoek lau gasegatik dela esaten dute baina arriskutsuena CFC-113a dela aurkitu dute. Gas hau gizakiak sortutakoa da. Oraingoz 74.000 tona inguru bota dira atmosferatik zehar eta degradazio motela dutenez urte askotara ozono geruza gabe geratuko ginela diote. Beraz hurrengo azterketa zerk eragiten duen gas hau aztertzea da. Informazio Iturria: Euskalnatura.net\nGeologikoki planeta aldatzen ari al da gizakia? Zientzialari batzuek baietz uste dute eta izena jarri diote aro geologiko berriari: antropozenoa. Informazio-iturria: http://www.eitb.com/eu/telebista/programak/teknopolis/\nSaguekin egindako esperimentuek erakutsi dute ikusmen faltak soinuaren maiztasunak eta intentsitateak bereizteko gaitasuna handitzen duela. Astebetez ilunpean egon diren saguek hobeto prozesatzen dute soinua, argitan egon direnek baino.Marylandeko eta John Hopkins Unibertsitateetako neurologoek emaitza hori argitaratu dute Neuron aldizkari espezializatuan. Adituek ez dakite zenbat egun egon beharko lukeen pertsona batek efektu bera izateko, baina litekeena da ilunpeko egonaldiak erabilgarri izatea entzumen-arazoak tratatzeko. Informazio iturria: aldizkaria.elhuyar.org\nEgilea: agutierrez - martxoak 20, 2014\nGaur zientzia txoko berezia egin dugu eta pelikula ikusi dugu. Geologia gai interesgarria agertu da behin eta berriro. Orain ia gai garen pelikula adierazteko edota pelikulatik azpimarratuko zeniketen ideiaren bat jartzen esaldi batean. Animo!!\nEgilea: agutierrez - martxoak 12, 2014\nOso mosaiko politak egin dituzue eta jadanik....adituak bihurtu zarete Geogebran! Zorionak denoi eta animo! azken txanpan sartzen gara eta.\nIkusi eta entzun... )\nOzeanoetako hondakin plastikoek mikrobioen ekosistema berrien habitat bihurtu dira; orain, hiru biologok mikrobio-komunitate horietako batzuk aztertu dituzte, Atlantikoaren iparraldean jasotakoak, eta Vibrio generoko bakterioak topatu dituzte, itsas ingurune horretan ohikoak ez diren bakterio kaltegarriak. Aztertu dituzten mikrobio-komunitateak ekosistema osoak ziren; autotrofoak, heterotrofoak, harrapariak eta sinbionteak topatu dituzte. Hondakin plastikoetan bizi dira, itsas barruko inguru hidrofobikoa delako, eta, horrela, normalean garatzen ez diren komunitateek arrakasta izan dezakete. Informazio iturria: Elhuyar aldizkaria.\nHemen duzue nik eginiko mosaikoa:\nHemen daukezue nik egindako mosaikoa.\nHemen daukazue gaurkoan DBH 3-4ko ikasleok "geogebra" erabiliz egin ditugun mosaikoak. Hau da nirea:\nHemen daukazue, nik teknon egindako mosaikoa. Hau, Geogebra programaren bidez egin dut. Espero dut zuen gustukoa izatea.\nGaurkoan DBH-3-4 ko ikasleok eginiko mosaikoak erakutsi nahi dizuegu.Hau da nirea.\nHemen daukazue nire marrazketa teknikoan eginiko mosaikoa espero dut gustuko izatea\nHemen daukazue teknon egin dudan mosaiko zoragarria !!!!!!\nHemen daukazue drive-ko geogebra aplikazioaren bidez egindako mosaikoa:\nHemen duzue GeoGebrarekin egindako lana:\nHemen daukazue Geogebrarekin eginiko mosaikoa:


Labayruko merkatua: Jatorri barietatea eta produktuen 0 KM, gazteen artean garrantzia duten arrazoi bi - Bilbao Zerbitzuak\nLabayruko merkatua: Jatorri barietatea eta produktuen 0 KM, gazteen artean garrantzia duten arrazoi bi\nProduktuen kalitate ezin hobea eta merkatarien tratu pertsonala plus handia dira merkatu honetan kontsumitzeko orduan.\nErdigunetik bost minutura eta postu ugarirekin, Labayruko Merkatua dago, izen bera duen kalearen 8. zenbakian. Betiko bezeroek, aitite-amamek euren bilobekin, eta auzoko postuez arduratzen den jendearen tratuak erakarrita hurbiltzen diren gazteek… egunero bisitatzen dute merkatu hori, euren erosketa-saskia betetzeko.\nMerkatu honetan gehien ikusten direnak ez diren arren, gero eta gazte gehiago ikusten da Labayruko merkatuan atzera eta aurrera. Produktuen gertutasunak eta 0 KMkoak izateak oso leku garrantzitsua betetzen dute, eta horrek gero eta gehiago erakartzen ditu gazteak.\nJose Felixek, merkatuko arrandegiko arduradunak, azaldu duenez, saltzen diren produktu guztien bertako jatorria, merkatuko merkatariek bezeroekin duten tratua eta konfiantza, eta postuen kokaleku egokia, egunero jende berria erakartzea eta euren ohiko bezeroekin jarraitzea lortzen duten alderdi positiboetako batzuk baino ez dira.\nInformazio gehiago Labayruko Merkatuan.


Ezabatu eta euskaraz bizi!\nIniziatiba eta margoak eskutan hartuta Euskal Herriko hizkuntza paisaia arrotza iraultzeko deia egin du EHEk. Frantziako hauteskunde presidentzialen testuinguruan egin dute ikasturte osoko dimentsioa duen ekimenean parte hartzeko deia. EHEko kide Sebas Irazokik bideo bidez azaldu ditu ekimenaren nondik norakoak.\nMareak jarri dio musika Sortzen-Ikasbatuazen jai nazionalari\n'Haziak' izanen da Sortzen-Ikasbatuaz eragilearen jai nazionala iragartzeko kantua. Hitzak Pello Uharterenak dira, eta musika Marea taldearen esku geratu da. Maiatzaren 20an ospatuko dute jaia, Iruñeko Takonera parkean. 'Haziak hezten' izanen da aurtengo leloa.\nZubi Zaharrako ikasleek euskaraz bizi nahi dute\n40 urte bete ditu Balmasedako (Bizkaia) Zubi Zaharra Ikastolak. Hori dela eta, irakasle eta ikasleek euskararen aldeko bideoa sareratu dute. Euskaraz bizi nahi dutela aldarrikatu dute bertan.\nEuskararen apartheidaz mintzatu da Seb Irazoki\nEHEko kide Seb Irazokik euskarak sofritzen duen apartheid egoera eta arrazismoa salatu ditu Info Zazpi irratian.\nAudioa, helbide honetatik ekarria: http://www.info7.com/wp-content/uploads/2012/04/20120424_19804.mp3\nEuspot, merkataritzan euskara sustatzeko spot lehiaketa\nEuspot, euskarazko spot lehiaketa antolatu dute Mondragon Unibertsitateak, Huhezi fakultateak, Aretxabaletako Udalak eta Arteman Komunikazioa enpresak. Parte hartzaileen bideoek mezu bat zabaldu behar zuten: merkataritza eta ostalaritzan, euskararen balioa erabileran dagoela. Bederatzi lan jaso dituzte, eta hemen duzue emaitza.\nHirugarren eta azken esketxa\nHizkuntza politika burujabea galdegiteko hirugarren eta azken esketxa zabaldu du Durangoko EHEk (Bizkaia): Plenoa. Udaltzaina eta Administrazioa dira aurretik zabaldu dituztenak.\n"Euskaraz bizi nahi dugulako, osakidetzan euskaraz!"\nEHEko Igone Lamarainek adierazpenak egin ditu oposaketen aurrean egindako elkarretaratzearen ostean.\nHizkuntza politika burujabearen aldeko esketxak\nEsketx sorta prestatu du Durangoko EHEk (Bizkaia). Euskaraz bizitzeko hizkuntza politika burujabea beharrezkoa dela aldarrikatzen dute bideo hauen bidez.\nJende anitz bildu da Deiadar manifestazioan\nEuskararen ofizialtasuna galdegin zuten milaka lagunek Baionan. Kanaldudek manifestazioaren irudiak bildu ditu bideo honetan.\nIngeniaritza Eskola euskaldundu\nDonostiako Eskola Politeknikoan hizkuntza eskubideak zapaltzen direla salatzeko bideoa prestatu du Ikasle Abertzaleak eragileak. "EHUk ez du bermatzen euskaraz ikasteko eskubidea, nahiz eta matrikulatzean euskaraz egiteko aukera ematen duen", diote.\n« Aurrekoak 1 2 3 ... 7 8 9 10 11 12 Hurrengoak »


Osasuna Magnak derbia irabazi eta Espainiako Koparako sailkatu da - Irurtzun - Guaixe.eus\nOsasuna Magnak derbia irabazi eta Espainiako Koparako sailkatu da\nGuaixe 2019-12-18 11:08\nAspil-Jumpers Ribera de Navarrari 1 eta 3 irabazi zion talde irurtzundarrak eta seigarrena da sailkapenean, Koparako sailkatua. Ostiralean berdeek Palma Futsal hartuko dute NUPen\nAtzo Lehen Mailako Areto Futboleko Ligako 14. jardunaldiko partida jokatu zuten Osasuna Magna Xotak eta Aspil-Jumpers Ribera de Navarrak, nafarren arteko derbia, Tuteran. Asko zegoen jokoan: derbiak beti duen xarmari, partidako 3 puntuak gaineratu zitzaizkion, bi taldeak ezinbestekoak zituztenak, Imanol Arregiren taldeak Espainiako Koparako sailkatzeko behar beharrezkoak zituenak eta Tuterako taldeak beheko postuak atzean uzteko ere falta zituenak. Horrela, partida oso lehiatua eta erritmo handikoa izan zen hasieratik.\nTuterakoak erasokorragoak egon ziren hasieran eta Asierren atera arrisku handiz iritsi ziren, Tripoli jokalaria bereziki, baina Asier atezainak eta defentsa berdeek ongi eutsi zuten. Osasuna Magna ere Aspil-Jumpersen atera iristen hasi zen, baina Gus atezainak ongi zaindu zuen atea. Azkenean Llamasek markagailua mustu zuen, Osasuna Magnaren aldeko gola sartuz. Tuterakoak berdinketa lortzen saiatu ziren, baina Asierrek bikain zaindu zuen atea. Eta Tuterakoen despiste bat probestuz bigarren gola sartu zuen Osasuna Magnako Bynhok. Bigarren zatian behin eta berriz saiatu zen Aspil-Jumpers, baina ezin. Zurtoinak eta Asierrek euren jaurtiketa guztiak gelditu zituzten. Araçak Xotaren hirugarrena sartu zuen bukaera aldera, eta azken minutuan Closasek Tuterakoen gol bakarra egin zuen. Garaipena lortzeaz gain, Espainiako Koparako sailkapen matematikoa lortu zuen talde irurtzundarrak –ligako lehen itzulian sailkatzen diren lehen 8 taldeak jokatzen dute Kopa– eta jokalari berdeek ederki asko ospatu zuten.\nImanol Arregi oso pozik zegoen. “Bagenekien oso zaila izango zela, Aspil-Jumpersek oso ongi jokatzen duelako, eta gauzak oso zailak jarri dizkigu, baina garaipena justua izan da” aipatu zuen Irurtzungo zuzendariak. “Espainiako Koparako atzera ere sailkatzea handia da. Oso pozik gaude, eta lehen itzuliko azken jardunaldia prestatzea eta atseden hartzea hori da orain buruan duguna” gaineratu zuen.\nOstiralean Palma Futsal hartuko dute berdeek NUP-en\nLehen Mailako Areto Futboleko Ligan, Movistar Inter da liderra (35 puntu), Barçari puntu bat aterata (34 puntu), eta Osasuna Magna Xota bosgarrena da (25 puntu), Malagan jokatuko den Espainiako Koparako sailkatuta. Asteburuan 15. jardunaldia jokatuko da. Osasuna Magnak sailkapenean hirugarrena den Palma Futsal taldea hartuko du ostiralean, 18:30ean, baina partida ez da Anaitasunan jokatuko, Nafarroako Unibertsitate Publikoko pabilioian baizik. Goian dauden bi taldeen arteko partida bikaina espero da. Ondoren ligak atseden hartuko du ilbeltzaren lehen asteburura arte.


ZINEBIEXPRESSEK, 48 ORDUTAN ERRODATUTAKO FILM LABURREN LEHIAKETAK, ZAZPIGARREN EDIZIOA ZABALDUKO DU BIHAR, LARUNBATEAN – Bilbao Kultura\nHome » Berriak » Bilbao Kultura @eu » ZINEBIEXPRESSEK, 48 ORDUTAN ERRODATUTAKO FILM LABURREN LEHIAKETAK, ZAZPIGARREN EDIZIOA ZABALDUKO DU BIHAR, LARUNBATEAN\nZINEBIEXPRESSEK, 48 ORDUTAN ERRODATUTAKO FILM LABURREN LEHIAKETAK, ZAZPIGARREN EDIZIOA ZABALDUKO DU BIHAR, LARUNBATEAN\nZINEBIEXPRESS lehiaketak zazpigarren edizioa ospatuko du aurten, eta mundu osoko zuzendariei eta teknika eta arte taldeei dago zabalik. Izen ematea BIHAR izango da, Campos Antzokiko atarian, goizeko 09:30etatik 10:30etara, eta une horretan jakinaraziko da film laburren gaia.\nTaldeek bi egun baino pixka bat gehiago izango dute euren proiektuak egiteko, eta pendrive batean aurkeztu beharko dituzte, leku berean, astelehenean, AZAROAREN 10ean, arratsaldeko 18:30etatik 19:30etara. Film laburrek, gutxienez 2 minutu eta gehienez 6 minutu iraun beharko dute, kreditu izenburuak barne. Kanpoalde oso-osoa Bilboko udalerrian errodatuta egon beharko da. Lehiaketaren oinarri osoak www.zinebiexpress.com webgunean kontsultatu ahal izango dira.\nIrabazleak 800 euroko diru saria jasoko du, eta bigarrenak 500 euro jasoko ditu. Horrez gain, hirugarren saria lortzen duen lanak, AUX-ek babestutako saria irabaziko du: afari bat. Irabazleak, ostegunean, azaroaren 13an, ezagutaraziko dira, arratsaldeko 20:00etan, Bilboko Alondegiko auditorioan. Ekitaldi berean, saritutako lanak proiektatuko dira.\n← KULTURA ETA HEZKUNTZA SAILAK, BLV-ART PROGRAMAREN BARRUAN EGINDAKO ARTY WALKS – ARTE ZIRKUITOA ARGAZKI LEHIAKETAREN IRABAZLEAK EZAGUTARAZI DITU\nTHE SAURS, THE WIZARDS ETA MUSIC KOMITÉ DIRA BILBAO HIRIA POP ROCK LEHIAKETAKO 26. EDIZIOKO IRABAZLEAK →


Audioak – Bizilur\nA pesar de que todavía existen pequeños pesqueros que se hacen a la mar a diario y se dedican a capturar los peces de forma manual de uno en uno, a día de hoy la imagen de nuestros puertos es bien distinta tanto por el desarrollo de la tecnología como por el modelo de la [...]\nPasa den asteartean M8, Euskal Herri osoko hiri eta herrietan kolektibo feministek deitutako manifestazioak dozenaka izan ziren. Euskal Herriko hiriburuetako martxa nagusiak oso ugariak izan ziren. Horrez gain, beste hainbat herritan ere manifestazioak zein bestelako ekintzak antolatu dituzte. Berriz ere morez jantzi dira Euskal Herri luze zabaleko karrikak. «Zaintza sistema publikoa, unibertsala eta kalitatezkoa» eskatu [...]\nIpar Euskal Herriko Nekazari Txikien urteroko topalekua izaten da Lurrama. Beti Miarritzen bada ere, aurten Arbonan izan da, urriaren 24ean, Arbonako okupazioa bukatzen zen egunean. Okupazioarekin lurra eta etxaldea momentuz espekulazioaren errotatik ateratzea lortu da. Garaipen hori ospatzeko eta elikadura burujabetzarako lurraren garrantzia aldarrikatzeko, milaka pertsonaz bildu ziren bertan. Honen inguruan egon gara solasaldian Iñaki [...]\nMundua errotik eraldatzeko garrari eutsiko dio 'Iraultza Txikien Akanpada' k Herri mugimenduen bilgune izan da Iraultza Txikien Akanpada bost egunez, Arteako Defendatzaileen Etxean (Basoa proiektuan). 30 hitzaldi, tailer eta mahai inguru egin dituzte, eta abuztuaren 25etik 29ra bitartean elkarrekin borrokatzeko, gogoetatzeko eta eraikitzeko bilgune izan da. Kontzertuak, mendi martxak eta antzezlanak ere izan dituzte, eta [...]\nHilabete da Kolonbiak garrasi egiten duela. Sektore sozialek eta sindikatuek zerga-erreformaren aurkako deitu zuten Lanuztearen aurrean, Estatuak errepresio eta indarkeria handiarekin erantzun du. Egunek aurrera egin ahala, Dukearen Gobernuak proposatzen zuen zerga-erreforma bertan behera geratu da, baina protestak eta horien aurkako indarrak bere horretan jarraitzen dute. 43 pertsona baino gehiago hil dituzte, ehunka desagertu eta [...]\nIpar Amerikako Merkataritza Libreko Ituna (TLCAN) martxan jartzen zen egunean, 1994ko urtarrilaren 1eko goizaldean, Askapen Nazionalerako Armada Zapatistako matxinatuek (EZLN) Chiapas estatuko bost udalerritan hartu zituzten armak. Zapatistek "lana, lurra, etxebizitza, elikadura, osasuna, hezkuntza, independentzia, askatasuna, demokrazia, justizia eta bakea" eskatzen zituzten. Egun, 25 urte baino gehiago daramatzate gobernu autonomo bat eraikitzen Chiapasen. Udan, lehenengo [...]\nhttps://ia601401.us.archive.org/20/items/105.-lureta-murmur-aroztegia/105.LuretaMurmur_Aroztegia.mp3 Gure bailara bizitzeko da! Herriak bakarrik salba dezake herria. Lekaroztarrek eta Baztango bailarako biztanleek argi daukate bere herriaren txikiziotik salba dezaketenak haiek direla eta horretarako antolatu dira eta aurre egin diote Arozteguia SL enpresari. 228 txaletak, hotel bat eta 22 hektareako golf zelaia eraiki nahi ditu Arozteguia SL enpresak Nafarroako Baztango bailarako [...]\n#Apirilak17: Europak nekazari gehiago behar ditu ✊🌾\nApirilaren 17a Baserritarren Borroken Nazioarteko Eguna izendatu zuen La Via Campesina mugimenduak. Brasilgo Eldorado dos Carajásen, 1996an eraildako lurrik gabeko 21 baserritarren omenez. Gure Europa neoliberal, kapitalista eta hiperdesarrollistan ere baserritarren borrokak egunero ematen dira, beste molde eta forma ezberdinetan, baina sistema berdinaren aurkako borrokak dira duda barik. Izan ere, elikagaien ekoizpenaren sektorearen % 97a [...]\nLandareak, elkarbizitzarako aitzakia\nGasteizko Abetxuko auzoa auzo berezia da. Ibai batek erdigunetik banatzen du, migratzaileen historiak eta espiritu kolektiboak markatuta. Hemen, duela 30 urte baino gehiago, La Casa de las Iniciativas eratu zen, egoera ahulean dauden pertsonei eta, oro har, auzotarrei zuzenduta, prestakuntza- eta emantzipazio-prozesuetan laguntzeko. Horietako batek gure arreta piztu du: La Casa Urarteko udal baratzeekin lotzen [...]\nMugarik ez! Transnazionalik ez!\nEmakumeon Mundu Martxa, nazioarteko mugimendu bat da, kolektibo feminista ugari biltzen duena. 2000. Urtean jaio zen, Quebec-en, eta mundu lurralde askotan dago gaur egun. Bost urtean behin, nazioarteko ekintza bat antolatzen dute, gai partekatu batekin, lurralde bakoitzak gero bere errealitatera egokituz. Duela 5 urte, haziak izan ziren ekintzaren ardatz nagusia. Aurtengo ekintzako ardatza, berriz, mugen, [...]


Urbanoaren bidaiari kopuruak, gora - Arrasate - Goiena.eus\nUrbanoaren bidaiari kopuruak, gora\nUbane Madera 2009-03-16 13:53\nIazko jardunaldiari dagozkion autobus urbanoaren gaineko datuak argitaratu ditu Obra eta Zerbitzu Sailak. Horien arabera, bidaiari kopuruak gora egin duela azpimarratu beharra dago. Aurreko urtearekin konparatuta, %2,4ko igoera izan du. Eta zerbitzua abiarazi aurretik egindako erdiko aurreikuspenak baino %6,95 bidaiari gehiago ibili da autobusean.\nIaz, guztira, 180.770 lagunek erabili zuen Arrasateko autobus urbanoa. Horien artean 86.492 bidaiari pasatxo ibili dira lehenengo linean eta beste 85.210 bidaiari pasatxo bigarren linean.\nBonobusa eta txartel arrunta\nDatu gehiago: bidaiarien artean gehiengoak bonobusa erabiltzen du autobusean ibiltzeko: %64,95ak; gainerako %35,05ak, berriz, billete arrunta nahiago du. Eta azkeneko urteetan moduan, zerbitzua gehien erabiltzen den eguna da egubakoitza eta gehien erabiltzen den hilabetea, berriz, iraila.\nOrduen azterketa ere egin dute. Horren arabera, urbanoa gehien erabiltzen den ordua da eguerdi ingurukoa, hau da: 11:00etatik 12:00ak bitartean.\nEta gutxien erabiltzen den ordua, berriz, da 20:00etatik 21:00etara.\nBidaiari kopuruak gora\nHoriek, beraz, datuak hotzean esanda. Datuak aztertuta, berriz, labur esanda, bidaiari kopuruak gora egin duela azpimarratu beharra dago. Aurreko urtearekin konparatuta, %2,4ko igoera izan du, edo bestela esanda, 4.188 bidaiari gehiago ibili dira aurten. Eta zerbitzua abiarazi aurretik egindako erdiko aurreikuspenak baino %6,95 bidaiari gehiago ibili da autobusean.


KZgunean ikastaro desberdinak izango dira urtarrilean eta otsailean | El Diario Vasco\nOiartzunKZgunean ikastaro desberdinak izango dira urtarrilean eta otsailean\nKZgunean ikastaro desberdinak izango dira urtarrilean eta otsailean\nGOIZARIN OIARTZUN. Viernes, 11 enero 2019, 00:31\nOiartzungo KZguneak jakitera eman du zeintzuk izango diren hilabete honetarako antolatu dituzten ikastaroak. Bi formazio saio aurreikusita daude: Google aplikazioak zure kudeaketa pertsonalerako eta argazkiak.\nLehen ikastaroa, 'Google aplikazioak zure kudeaketa pertsonalerako', 16 ordukoa da. Hilaren 17an hasi eta 28an amaituko da. Euskaraz egingo den formazioa arratsaldeko 16:00etatik 18:00etara izango da.\nBigarrenari dagokionez, 'Argazkiak, zure argazki guztiak antolatu edozein gailutik', 4 ordukoa da. Hilaren 29 eta 30ean egingo da, euskaraz. Kasu honetan ere arratsaldez antolatu dute, 16:00etatik 18:00etara.\nOtsailari dagokionez, dagoeneko iragarri dituzte antolatu dituzten formazio saioak, lau hain zuzen ere. 'PC, teklatua eta sagua hasieratik nola erabili ikas ezazu' izango da lehen ikastaroa, 6 ordukoa. Gaztelaniaz egingo den formazioa otsailaren 1ean hasiko da eta 5ean amaitu, 09:00etatik 11:00etara.\nBigarren ikastaroa, 'Oinarrizko Interneta, nabigatzen eta posta elektronikoak bidaltzen ikasi', 20 ordukoa izango da. Otsailaren 6an hasi eta 19an amaituko da, goizeko 09:00etatik 11:00etara. Saioak gaztelaniaz egingo dira.\nHirugarren ikastaroa, 'LibreOffice Writer, zure testu dokumentuak sortu', 8 ordukoa izango da, euskaraz. Otsailaren 20an hasiko da eta 25ean amaitu. Saioak 9:00etatik 11:00etara izango dira.\nAzkenik, 'Bapateko mezularitza zure Smartphone bidez' izango da laugarren ikastaroa. Lau ordukoa, otsailaren 26-27an egingo da, gaztelaniaz, goizeko 09:00etatik 11:00etara luzatuko delarik.\nInformazio gehiago Oiartzungo KZgunean (Madalensoro plaza, 1) edo 943 023 670 telefono zenbakian.\nBiztanle kopurua handitzen doa Oiartzunen, erroldan iaz baino 77 herritar gehiago dago Udalak martxan jarri du diru-laguntzen ordenantza


Etxeko erleak - Ahotsak.eus\nEtxeko erleak Erleak bazituzten etxean eta Jean arduratzen zen haietaz. Emaztea ziztatzen zutenean, kalte egiten zioten baina berari ez. Ezti asko batzen zuten eta argizaria ere bai. Etxearen aitzinean izaten zituzten. Eztia ogiarekin jaten zuten. Erleak ezin ziren saldu, eman egiten ziren.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan BDZ-001-024 kodeko bideoa nahi duzula aipatzea: ahotsak@ahotsak.eus\nErleak bazituzten etxean eta Jean arduratzen zen haietaz. Emaztea ziztatzen zutenean, kalte egiten zioten baina berari ez. Ezti asko batzen zuten eta argizaria ere bai. Etxearen aitzinean izaten zituzten. Eztia ogiarekin jaten zuten. Erleak ezin ziren saldu, eman egiten ziren.\n- Eta erleak bazenituzten? Erleak?\n- Ba, ba, ba [...] e.\n- Eta nor okupatzen zen erleetaz?\n- Au, ni! Eta [...] oai [...] suñatü garbitia oaik ee, hiltzen beitzakote. Emaztiak ez zitian hürbil. [...] balin bazüten, heldu zen muzturte! Eta ni jüiten ahal nitian, bülüzik, ez zaute ddeus einen! Ukan ditiat /ukantiat/ berrogoita zun... bah, gehio ere ba, zerak... lehenaoko...ze...einak... nola erraten dakote eskuaraz... "avec des tires" einak... "des ruches anciennes, quoi". Ukan [...] bertza handia, berrogoita hamar pinta...atxiiten diena, ukana [...], sukalde hunen erdian betiak...\n- Ba, eztiaekin.\n- Eta egiten zen bertze zerbait? Erleekin eztia bakarrik egiten zen edo...?\n- Eztia eta, edo... "la cire".\n- Eta zertako ibiltzen zen hori zira?\n- Bo e, kameretan ez zen "carrelage"aik oai bezala e. Ez zen kanb... ganberak edo sukaldiak edo denak, taula...kin, einak zien.. Emaztek han e... ur, urtu... urtu poxi bat, ta eman, edan eta... eta freta!\n- Eta non atxikitzen ziren erleak? Etxetik urrun edo...?\n- Bah, ez, ez, ez. Bo, hemen [...] batzu, pff... hogoita hamar metre, hor berien, etxe [...].\n- Eta batzuek erraten dute norbait hiltzen zelarik etxe batean, zenbait tokitan e, joaten... joan behar zela erleei erratera. Hemen egiten da?\n- [...] eundano entzun hori.\n- Eta eztioi gero... eztia, zer egiten zenuten? Etxean atxiki, edo saldu, edo...?\n- Ba, etxe, etxean atxiki.\n- Eta nola, ba, hola-hola jaten zenuten? Ogiarekin edo esnearekin edo...?\n- Ogiaekin. Ogiaekin, poxi bat. Poxi bat "cuillère", zopako "cuillère" bat, edo biga, eman azitan eta ogiaekin te! Ez zen gaixtua, ez debruia. Zeen erten zitena, hemen lehen erlia ekarri gindiena, ez zela erosi behar, ez zela pa... paatu behar diruz. Behar zela zeit eman. Zuk ekarten zinien erle bat, bee kofoiñaekin, eta guk eman gindakon, e... egür, egur, egurra, berotzeko egurra. [...] eta ez ziena sosik nahi diruik. [...]\n- Eta zertako ba?\nErleak kutxan nola sartzen diren\nErleen usaimena eta kea\nPerratokira joaten zen\nMorroia eta neskamea\nMaizterrak langile gisa baserrian\nAltzolako izebaren etxera morroi


GIS Kit, azkenik iPaderako zerbait ona - Geofumadas\nAbuztua, 2011 Apple - Mac, Geospatial - GIS\nAzkenean aplikazio benetan erakargarria ikusten dut iPad eremuan GIS datuak ateratzeko orientatuta.\nTresna gauza askoren potentziala da eta irten egiten du Saiatu naizen aplikazioak bezala GaiaGPS, GIS4Mobile, ArcGIS iPad eta GISRoam; Bigarrena, berriz, ahalegin handia da, baina ez da batere onuragarria lan egitea eta azterketa gehiago egitea baino.\nGIS Kit garapen bat da garafa.com, GPS Kit sortzaileak. Bi bertsio ditu: GIS Kit eta GIS Pro; funtsean orain arteko aldea da .csv datuen manipulazioa, bluetooth transferentzia, funtzioen klaseen datu multzoak partekatzea eta fitxategi formatuetara esportatzea; gainerako funtzionalitateetan antzekoak dira. Kitaren bertsioaren prezioa 99 dolarretan dago, eta hurrengo 5 asteetan zehaztuko da egileen iruzkinen arabera.\nIkus dezagun merezi duen ikusteko:\n1. GIS Kitarekin datuak hedatzea\nErakundearen egitura proiektuetan oinarritzen da, lehentasunarekin, gardentasunarekin edo itzalpean kontrolatu daitezkeen geruzak barne. Oso praktikoa eta erraza, sortu, kopiatu, mugitu geruzak. Beharrezkoak diren atributuak ere zehaztu ditzakezu, argazki mota barne; iPad2 erabiltzen bada edo irudiaren direktorioa aukeratzen baduzu zuzenean hartu daiteke; Gainera, zerrenda (konbinazio-koadroa), boolearra (kontrol-laukia), data, url, telefono zenbakia, besteak beste onartzen ditu.\nGeruzen itxura oso intuitiboa denez, ertza, kolorea eta lerroaren zabalera modu erraz eta onean aukeratzeko aukera ematen du.\nAtzeko planoko mapetan, espero nuenaren gainetik dago:\nGoogle maps, Street, Satelite eta Hibridoen formetan.\nBing mapak, kalean, satelite eta Topo formatuetan.\nOpen Street mapak eta Open Topo mapak.\nPro bertsioak WMS onartzen du.\nGeorreferentziatutako ortoargazkia ere egin bada kmz fitxategi batean kargatuta.\nBeti ongi, cachean deskargatu daiteke lineaz kanpoko moduan ikusteko konexiorik gabe.\n2. Eremuaren datuak biltzea\nBi puntuen arteko distantziak neurtu edo puntu anitzeko ibilbidearen arabera neurtu daitezke. Metrotan, metroetan, oinez eta milakoetan bistara daitezke.\nKoordenatu sistemak onartzen ditu lat / long eta UTM bidez. Gainera, USNG eta MGRS, Estatu Batuetako zabaldutako sistemak dira, WGS84en ia berdinak.\nKokatuta dagoen tokian, datuak, hala nola, ikastaroak, koordenatuak, abiadura, eta abar erakusten ditu. Baina horretaz gain, GPSa eramaten duen GPS datuak bil ditzake, horretarako ez du Interneteko konexioa behar, baina GPS bezalako seinale normala ere bai. Gogoan izan GPS puntua harrapatzea ez dela neurketa zehatza, baina neurri batean batez beste pultsuen formatuan. GIS Kitek irizpideak iragazteko irizpideak hartzeko aukerak ditu.\nIragazi urrunetik. Esan dezakezu datuak ez ateratzeko distantzia jakin batetik bestera mugitzen ez direnik.\nIragazi denbora arabera. Segundu kopuru jakin bateko datuak ateratzeko esan liteke, ez bada desplaziorik.\nIragazi zehaztasunez. Datuak eskuratu ahal izateko eska diezaioke zehaztasun sorta bat gainditzen denean.\nIragazki zehatza. Apple-k aplikazioen garatzaileei eskaintzen dien funtzionaltasuna da. Prozesuak gailuari informazioa zehatza eta ez lantzea baino ez die eragiten.\nKaptura puntuak, lerroak edo poligonoak izan daitezke, erabilitako geruzaren konfigurazioaren arabera. Behin objektua ateratzen denean, panel bat bistaratuko da datuak sartzeko.\n3. Datuen edizioa\nBehin datuak ateratakoan, alfanumerikoak ez ezik geometriak (lerroa, puntua, poligonoa eta jarraipena) editatu ahal izango dituzu. Nahiz eta poligono bat GPS zatiarekin altxatu daiteke eta gainerakoa oso praktikoa da GPS fotokopia konbinatzeko, xehetasun-baldintzen arabera.\n4. Onartutako formatuak.\nHau erritmo ona da, nahiz eta argitu behar den GISen harrapaketa aplikazioa dela, beraz CAD edo azterketa mahaigainetik egin behar da.\nESRI (shp), Excel (csv) Google Earth (KML / KMZ) inportatu eta esportatzeko datuak eta, gainera, beste GPS formatua (.gpx) formatu lortutako, programa horiek erreferentzia egiteko, baina hauek izan daitezke sortutako ia edozein egungo GIS aplikazioa.\nInteresgarria zaharra SHP formatuaren formatu askoz erakargarri bihurtu den kmz-ren kasuan, datuak bezalako eremuak eta georreferentzien ortofotoak eta fitxategi berean bat baino gehiagoko argazkiak bezalako datuak onartzen dituelako. Formatu hau OGC estandarrerako ere aitortzen da eta 32 bitrak onartzen ditu, hau da, arkaiko jatorrizko taulak gainditzen ditu .dbf atributuen kopurua, nahiz eta mage xml batzuk behar ditu.\nGeruzak posta elektroniko bidez, iTunes, Bluetooth eta iCloud bidez transferi daitezke.\nLaburbilduz, orain arte iPaden aprobetxatu den onena da. Sinplea eta potentziala da proiektu praktikoak, inprimatzeak zehaztasun handiagoak dituena, esate baterako higiezinak, nekazaritzako inbentarioak, inkesta sozioekonomikoa edo basogintza proiektuak ...\nNire ustez, ez litzateke konplexua izango landa-katastroko inkesta bati aplikatu nahi izatekotan, kabinan satelite bidezko irudia deskargatzen baduzu eta gero joan eremuan Internet konexiorik egin gabe. Leku batzuetan, Google-k emandako irudiak zehaztasun baldintza onargarriak betetzen ditu, ordea, zure ortoargazkia edukitzea WMS zerbitzu batean edo kmz fitxategietan kargatu ahal izango da eremura eramateko.\nlursailaren neurtuta bitartean, katastro fitxa bete, horri lotutako argazkiak hartu beharko litzateke, zatiak fotointerpretando ez duten bidaia behar, eraikin edo igerilekuak marrazketa, sailkatu iraunkorra laborantza edo dauden fitxa bat editatzeko marraztu daiteke. Ez da oso zaila katastroko orri batean sartutako datu guztiak konfigurazio anitzeko ikuspegia erabiliz, 3G konexio sinple batekin ere, datuek funtzio klaseen zerbitzari batera irits zitezen.\nhiri-altxamendu baten kasuan, osagarri gisa erabili ahal izango dira, fronte guztietan denboraldian eta argazki interpretazio jostailu hau osatzeko arte edo jabetza funtsak neurtzeko, eraikina marrazketa eta katastro inkesta edo profil sozioekonomikoa osatzeko. aldiz teknikariak hartu liburuan lortu duena gehitu badugu, ikus-kodeak zerrenda, irudiak hartzeko beste kamerarekin, orduan kabinete joan osatzeko errekorra, eskalatzailea batera sketch marrazteko, kalkulatu du hirigunean egiten, ez matematika eta sartu datuak sistema batean ... bai, baliteke hori izatea.\nEz dezagun beste erabilera pervertiorik esan, erabili delako me.com teknikariak non dauden ikusi ahal izango duzu, zenbat denbora galduko duten, leku okerrak lortzeko ... non lapurra iPad hartu zuen.\nInformazio gehiago lortzeko http://giskit.garafa.com/.\naurreko Post«Aurreko Java ikastaroak hutsetik ikasteko\nNext Post 13-ren argazkiakHurrengo »\n4 "GIS Kit" erantzunak, azkenik iPaderako zerbait ona "\nNorbaitek daki nola puntuak shp GIS Pro kobratzen dut. Eskerrik asko\nDavid Uribelarrea del Val dio:\nBa al dakizu zein den GPSaren zehaztasuna lineaz kanpo lan egiteko? Da Bad Elf motako GPS edo bluetooth mota bat alderatzeko?\nApple-ren iOS SDK-rekin egin zen, Xcode izeneko interfazean.\nZer garatu zen aplikazio hau?


Lekeitioko Turismo Bulegoak bisitari gehiago artatu ditu - Deia\nLekeitioko Turismo Bulegoak bisitari gehiago artatu ditu\nUztailean eta abuztuan zehar 13.057 bisitari jaso ditu udal zerbitzuak, “iaz baino 387 gehiago”\nBisitari bi Lekeitioko Santa Katalinako itsasargira hurreratzen.I. Alberdi\nLekeitio - Lea-Artibai eskualdeko motore turistikoa dela erakutsi du beste behin Lekeitiok. Udalaren datuen arabera, udalerriara hurreratu diren bisitarien kopuruak beste behin egin do goraka. uda partean, uztailean eta abuztuan zehar, 13.057 bisitari jaso ditu bulegoak, "iaz baino 387 gehiago". Bestalde, Udalaren jabegotzako eraikinaren emaitza positiboak islada izan du Santa Katalina itsasargian, Andra Mari Zeruaren basilikan zein Marierrota interpretazio zentroan, eraikin guztiek hobetu baitutuzte iazko datuak.\nHarrera puntu den heinean, turistei zerbitzu ematen dien eraikina berebizikoa da urtero Lekeitio bisitatzen dutenentzat, baita Lea-Artibai ere. Aurtengoan 13.000tik gora bisitari izan ditu. Udaleko bozeramaileek azaldu dutenez, "epe honetan hurbildu diren bisitarien jatorriari dagokionez, gehienak frantziarrak (1.798), bizkaitarrak (1.720), madrildarrak (1.453) eta kataluniarrak (1.356) izan dira". Azken urteetan mantendu dne tenden-tzia da berau, bai Estatuko zein atzerritik etorritako turisten portzentaiari dagokionez.\n"Era berean, Lekeitioko Santa Katalinako Itsasargiak 1.077 bisita izan ditu udan zehar", uda honetan izan den gorakako tendentziari jarraiki. Datu hauek aztertzeko "2017koekin konparatu behar ditugu, izan ere iaz egun batzuetan itxita egon zen itsasargia". Eta positiboak dirala zehaztu dute Udaletik. "Duela bi urteko datuak eskuan, orduan baino 239 erabiltzaile gehiago egon dira aurten", izan ere orain dela bi urte 838 izan ziren guztira.\nBasilikari dagokionez, "bisitari kopuruaren igoera oso adierazgarria da". hala, 2.331 bisitari hurbildu dira bertara udaldian, "iaz baino 714 gehiago", iragan den urtean 1.617 izan zirelarik. Orain zenbait urte ekin zieten eliza bisitatzeari eta urtero gero eta gehiago dira bere altxorrak deskubritzera animatzen direnak. 2015ean simatu zuten Udalak eta elizak hitzarmena, "izaera erlijiosoko Kultur Ondarea zabaltzeko helburua daukaten ekintzak martxan jartzeko lehenengo pausu moduan". Marierrotako itsas-errotak ere datu oso positiboak izan ditu. Nahiz eta Mendexako lurretan kokatzen den, Lekeitioko Udalak kudeatzen du. "Igoera hau Marierrotan ere nabarmena da, guztira 822 erabiltzaile izan baititu, aurreko udan baino 328 gehiago" . Kasik bikoiztu egin da bisitarien kopurua, iazkoan 494 erabiltzaile izan zituelako.\n"Oso positiboa" Orokorrean, Lekeitio bisitatzen duten "turisten kopuruak gora egin du esparru guztietan iazko datuekin konparatuz", Udaleko bozeramaileemn aburuz. "Hortaz, udaldiaren balorazioa "oso positibo izan da eta turismo bulegoan zein itsasargi, eliza eta Marierrotak jaso dituen bisitari kopuruak gora egin du". - I. Fradua


Donostia Zinemaldia :: Valley Uprising\nNick Rosen\t, Peter Mortimer\nYosemite bailarako eskalatzaileek irudikatu zuten kontrakultura amerikarrari buruzko istorio handia da, orain arte kontatu gabea. 50 urtez, Yosemiteko horma ikaragarrien aurrean, esploratzaile eta abenturazale askok materialismoa alde batera utzi, eta altueraren eta granitoaren arriskua eta adrenalina hobetsi zituzten. Yosemiteko pertsonaiek bizimodu erabat bohemioa egin zuten: beatnik alderrai gisa bizi, Parke Nazionaleko agintarien aurka borrokatu eta munduko igoera arriskutsuenetako buru izan ziren. Zuzia belaunaldiz belaunaldi igaro da, norgehiagoka, tragedia eta garaipenen artean, eskalatzeko arteak irudimenaren mugak gainditu dituen arte. Hauxe da istorio lotsagabe horren narrazio zoragarria: grabitate legearen eta lurraren legearen kontrako mende erdiko borrokarena.\nSender Films (AEB)\nPeter Mortimer / Nick Rosen / Zachary Barr\npeter@senderfilms.com / nick@senderfilms.com / zac@senderfilms.com\nBig Up Productions (AEB)


Rebelde - Ezinbesteko zinema - Nafarroako Filmoteka\nApirilaren 12a, ostirala\nSaharaz hegoaldeko Afrikako lekuren batean, herrixka txiki eta urrun batean, Komona, 12 urteko neskatoa, lasai-lasai bizi da bere gurasoekin, matxinoen gudarosteak bahitu eta ume-soldadu gisa borrokatzera behartzen duen arte. Salbatzeko duen gaitasunari esker, “gerrako sorgina” deituko diote. Bere irteera eta lagun bakarra Mago da, berarekin ezkondu nahi duen 15 urteko mutiko albinoa.\nKanadiar drama hunkigarri honek ingelesez besteko Oscar Sarietako film onenari saria jaso zuen 2013an. Ume-soldaduen haurtzaroaren gabezien eta biziraupenaren salaketaren erretratua da, protagonista gaztearen (Rachel Mwanza) ahots, begi eta bizipenen bidez kontatutakoa. Eta mistizismo eta edertasun ukituekin, bi protagonisten arteko maitasun istorioa ere erakusten digu, bortizkeriaz beteriko mundutik ihesi egiten saiatzen direnak.\nRebeldemaitasun eskutitz bat ere bada, ama gazte batek etorkizunean izango duen bere umeari kontatzen diona, maitasunez betea eta bere iraganaren egiaren benekotasunari eutsiz kontatzen diona. Bizitza eta itxaropen-lezioa, giza espirituaren gaitasuna eta erresistentzia erakusten dizkiguna.\nTRIBECA 2012 jaialdia: Film onena eta aktore onena.\nBerlineko Nazioarteko Zinema Jaialdia 2012: aktore onenari Zilarrezko hartza eta Epaimahai Ekumenikoaren Aipamen Berezia.\nSitges 2012: Film onena (Ikuspegi Berriak Atala).\n10 Canadian Screen Awards 2013: Film onena, Zuzendari onena, Emakumezko aktore onena, bigarren mailako aktore onena, gidoi original onena, argazkigintza onena, muntaketa onena, soinu onena, etab.\n8 JUTRA Sari 2013: Film onena, zuzendari onena, aktore onena, gidoi onena, bigarren mailako aktore onena, argazkigintza onena, muntaketa onena, soinu onena.\nCambridgeko Film Jaialdia 2012: Publikoaren saria.\nVancouverreko kritikoen elkartea 2013: Film, aktore eta bigarren mailako aktore onena.\nRebelle/War Witch, Kanada, 2012\nZuzendaritza eta gidoia: Kim Nguyen\nArgazkigintza: Nicolas Bolduc (Kolorea)\nAktoreak: Rachel Mwanza, Alain Bastien, Serge Kanyinda, Ralph Prosper, Mizinga Mwinga, Jean Kabuya, Jupiter Bokondji, Starlette Mathata.\nHizkuntza: Jatorrizko bertsioa frantsesez eta lingalaz gaztelerazko azpitituluekin


Foro Sozialak uste du «adostasun nahikoa» dagoela urrats gehiago egiteko | Politika | Berria\nForo Sozialak uste du «adostasun nahikoa» dagoela urrats gehiago egiteko\nPresoak gizarteratzeko prozesuaren bigarren faserako zenbait helburu ezarri dituzte\nForo Sozialeko Agus Hernan, berbetan, gaurko agerraldian. Monika del Valle / Foku Tamaina handiagoan ikusi\n2021eko ekainak 29\nForo Sozial Iraunkorrak uste du espetxe politikaren aldaketaren lehen fasea gauzatzen ari dela, oraindik helburu guztiak bete ez diren arren, eta hasi da begirada bigarren fasean jartzen. Lortu beharreko helburuak finkatu ditu: motibazio politikoko euskal preso guztiak Euskal Herrian egotea, euren eskubide guztien jabe, hirugarren gradura pasatzeko eskubidea edo zigor gehigarririk ez betetzekoa barne, eta «bizikidetza demokratikoa eraikitzeko lanean» parte hartzen. Bigarren fase horri ekiteko «adostasun nahikoa» badagoela uste dute.\nOrain dela urtebete inguru ekin zion Espainiako Gobernuak espetxe politika aldatzeari. Tarte horretan euskal preso ugari lekualdatu dituzte: batzuk Euskal Herriko espetxeetara ekarri dituzte, eta beste batzuk Euskal Herritik gertuago dauden kartzela batzuetara eraman dituzte. Foro Sozialeko eledun Agus Hernanek esan duenez, gaur egun lau preso gelditzen dira Puerto 3 espetxean, lekualdatzearen zain; horiek dira Euskal Herritik urrunen daudenak, eta behin lekualdatuz gero, prozesuaren lehen fasea amaitutzat jo ahal izango da.\nLehen fase horrek «salbuespeneko espetxe politikaren neurririk ankerrenak gainditzea» ekarriko luke, Nekane Altzelaik azaldu duenez: urruntzea, sakabanatzea, bakartzea eta presoak sistematikoki lehen graduan sailkatzea iraganeko kontuak izango dira lehen fasea bukatutakoan. Horrek ez du esan nahi helburu guztiak bete direnik: preso asko ez dituzte Euskal Herrira ekarri, inguruko espetxeetara baizik, eta bigarren graduan atxikitzen dituzte. Foro Sozialak, hala ere, ontzat ematen du egoera hori «aldi baterako etapa» dela ulertuta, eta uste du «abiapuntu egokia» dela urrats gehiago egiteko.\nForo Sozialak helburu batzuk finkatu ditu bigarren faserako: egungo egoera trantsitorioa gainditu eta motibazio politikoko preso guztiak Euskal Herriko espetxeetara ekartzea, hirugarren graduan sailkatzea horretarako baldintzak betetzen dituztenak, baimen arruntak ematea, eta, finean, gizarteratze plan bat zehaztea, presoek euren banakako ibilbidean egiten dituzten urratsek ondorioak izango dituztela ziurtatzeko. Foro Sozialak egindako kalkuluen arabera, 119 presok baldintzak betetzen dituzte hirugarren gradua eskuratzeko, eta 34k irteteko baimen arruntak eskura ditzakete.\nBeste bi helburu ere ezarri ditu Foro Sozialak: Frantziako kartzeletan betetako espetxe urteak aintzat hartzea zigorrak ez biderkatzeko, eta 7/2003 Legearen ondorioz kondenatutako pertsonei «konponbide egokia» ematea. Nazario Oleagak esan duenez, badakite gai«konplexuak» direla, bereziki 7/2003 Legearen aplikazioari dagokiona, eta horregatik uste dute «gatazkak konpontzeko erabiltzen diren nazioarteko estandarrak» baliatu beharko liratekeela hemen ere, «berritzaileak izaten saiatuz eta justizia trantsizionaleko formak bilatuz».


Belaunaldi ezberdinen doinua - etakitto.eus\nBelaunaldi ezberdinen doinua\nETA KITTO 2018, Eka 21\nHerri kantuzalea da Eibar. Sasoi onetan ala txarretan, historian zehar gaur egunera arte iritsi diren abesti eta doinuek erakusten dute gure herriak beti maite izan duela abestea. Egun, hainbat musika talde eta abesbatza dago gurean, batzuk hamarkadetako ibilbidea dutenak eta beste batzuk lehen pausoak ematen hasi berri direnak. Eibarko musikak iragan eta oraina dauka, baina baita etorkizuna ere, eta horren erakusgarri izango da datorren barixakuan Sostoa Abesbatzak, Eibarko Koro Gazteak eta Trio Medianoche taldeak eskainiko duten kontzertua.\nETBkoak Trio Medianocherekin harremanetan jarri ziren Sanjuanetako kontzertua grabatzeko proposamena egiteko eta hirukote eibartarrak elkarrekin jotzeko eskaintza egin zion Sostoa Abesbatzari. Sostoak begi onez ikusi zuen Trio Medianocheren eskaria eta apustua handitu zuen. Abenduan Eibarko Koro Gaztearekin batera kontzertua eskaini zuten eta, ikuskizun polita irten zenez, abeslari gazteen parte hartzea proposatu zieten Trio Medianochekoei. Horrela, hiru taldeek ikuskizun handia eskainiko dute hilaren 22an, barixakua, 22:00etan Untzagan (euria eginez gero, Coliseoan egingo litzateke).\nTrio Medianoche izango da emanaldiaren kartel-burua eta euren kontzertuetan ohikoa den errepertorioa entzuteko aukera egongo da, baina abesbatzek euren ukitua emango diote ikuskizunari. “Gainera, aurretik gurekin jo duen Sergio Sanabria harpa-jole paraguaiarrak hartuko du parte emanaldian”, adierazi digu Jesus Bastida Trio Medianocheko hirugarren gitarra, hirugarren ahots eta maraka-joleak. “Latinoamerikako musika joko dugu; boleroak, guaratxak eta abar”, azaldu digu Bernardo Aguilera bigarren ahots eta lehen gitarra-joleak, “eta bolero moduan jotzen ditugun euskal abesti batzuk ere joko ditugu”.\nKoro Gaztekoak gogotsu\nTrio Medianoche taldeko kideak gogotsu daude emanaldi berezi honen aurrean, baina Eibarko Koro Gaztekoek are gogo gehiago daukate. “Ideia polita da belaunaldi ezberdinak batzea, batez ere etorkizunera begira”, esan digu Elena Martin zuzendariak. “Trio Medianoche izango da protagonista eta guk lagundu egingo dugu, oso pozik gainera. Beste jende batekin jotzeko gogoz daude neska-mutilak eta errepertorio ezberdina abesteko aukera oso erakargarria da”.\nEibarko Koro Gazteak normalean abesten ez dituen kantuak interpretatzeko aukera izango dute gazteek. “Trio Medianochek eskaintzen duen errepertorioa eta estiloa oso erakargarria da guretzat”, Martinen berbetan. Saioa hainbat zatitan banatuko da. “Lehendabizi Koro Gazteak bi kanta abestuko ditu (‘Proud Mary’ eta ‘Resistiré’), gero Sostoak beste bi, ondoren bi abesbatzek batera abestuko dugu (‘Recuerdame’ eta ‘Goza mi Calipso’), Trio Medianocheren txanda iritsiko da gero eta, azkenik, Trio Medianoche eta bi abesbatzek elkarrekin abestuko dugu (‘Eperrak’ eta ‘Mi Viejo San Juan’)”.\nMomentuz entsegu bi egin dituzte elkarrekin eta hilaren 18an egingo dute azkena. 22an, bestetik, soinu froga egingo da, Elena Martini gehien kezkatzen diona, “baina ETBko soinu-teknikariak egongo dira eta ziur dena ondo irtengo dela”. Telebistan agertzea, bestetik, interesgarria da Eibarko Koro Gaztekoentzat. “Hala ere, gero badakigu kontzertuak behin eta berriz eskaintzen dituztela ETB 1ean”, esan digu brometan Martinek.\nEta gero, Zea Mays\nSostoa Abesbatzak, Eibarko Koro Gazteak eta Trio Medianocheren lekukoa hartuko du Zea Mays taldeak 23:30ean Untzagan. Hogei urtetik gorako ibilbidearekin euskal rock musikaren erreferentea da talde bizkaitarra eta kontzertuz betetako agenda daukate azken aldian. Gurean ere hainbat aldiz izan ditugu eta Aiora Renteriaren ahots indartsua entzuteko aukera izango da berriz Sanjuanetan.\n#San Juan#SanjuanakSan Juan 2018Sanjuanak 2018\n« Txikitto! aldizkaria jaietarako prest, eta zu? Eibar KE-k herrian duen eragin ekonomikoa aztertu du TactiZityk »


Deslokalizazioaren lekzioak | Garapenen bloga\nEstás en: Inicio Deslokalizazioaren lekzioak\nSalbuespenak salbuespen, kontua da, multinazional hauen erabaki guneek beren estrategiak plano globalean diseinatu eta gauzatzen dituztela, seguru gainera inprobisazioari oso tarte txikia utziz. Eta tamalez, diseinu guzti honetan, tokian tokiko interesak, nahiak eta beharrak ez dute normalean lekurik izaten.\nHainbat faktore exogenoetan oinarritu du Arcelor Mittalek bere erabakia: Altzairuaren merkatu egoera, txinatar dumping-a, energiaren kostua, etab. Baina ezer gutxi azaldu du azken urteetan zehar, egunerokotasunean, barne-faktoreen inguruan hartutako erabaki eta kudeaketaz. Izan ere, bere aktiboen berrikuntzan inbertitzen ez duen enpresa, langilegoaren kualifikazio eta prestakuntzan inbertitzen ez duen enpresa, halabeharrez eta guztiz konzienteki, gainbera fase batean sartzen da.\nGai konplexua bada ere, desiragarria litzateke gure lurraldean eta sektore estrategikoetan jarduten duten atzerritar multinazioalen gainean lankidetza eta jarraipen mekanismo zuzenagoak izatea, “Gizarte Erantzunkizun Korporatiboren” konzeptuari bultzada eman eta enpresa hauek benetan erantzule agertzea gizartean eragiten duten inpaktuaren gainean, bai aktibo dauden bitartean eta baita jardueraren eten baten aurrean.\nEnpresako 342 langile hauetako bakoitzak bere istorio propio bizitzen ari du, gordina eta zalantzaz beterikoa. Zentzu berean, bapatean bezerorik garrantzitsuena galdu duten hainbat eta hainbat autonomo eta enpresa txikiek ere egoera latza bizitzea tokatzen ari zaie. Mantenu enpresak, garraioak, tailer eta gremio ezberdin askok beren negozio ereduak birpentsatu beharko dituzte beren bizimodua mantendu ahal izateko. Katean aurrera eginez, biztanlegoaren kontsumo ahalmenaren jetsiera laister antzemango litzateke merkataritza eta ostalaritzan, eta azkenik, eskualdeko paisaiari beste lurzoru industrial hustu bat gehituko litzaioke.\nEusko Jaularitza, tokiko admisnistrazio eta langile komitearen aldetik proposaturiko inbertsio planari enpresak ezezkoa ematen jarraituz gero, eskualde honek egun batetik bestera bere enplegu industrialaren %10a baino gehiago galduko du. Zerbitzu sektorearekiko dibersifikazio prozesua urteetan ematen ari den tendentzi orokorra bada ere, industria sektore sendo bat behar dugu zerbitzu guzti hauetatik tira egingo duena.\nEszenatoki honekin aurkituko bagina, eskualde bezala ezingo gara besteek egin dezaketenaren zain egon, ezta beste enpresa haundi batek Arcelor Mittal-en lekua hartu dezan zain egon. Eskualdeak aurrera egiteko duen potentzial eta eskeintza guztia mahaigaineratu eta maila ezberdineko erakunde eta administrazioekin elkarlanean bide berriak jorratu beharko dira dudarik gabe.\nItziar Salaberria San Vicente – UGGASA, Urola Garaiko Garapenerako Agentzia S.A.-ko gerentea\nItziar Salaberria San Vicente - UGGASA, Urola Garaiko Garapenerako Agentzia S.A.-ko gerentea


Badator ikazkina mendian behera - Lea-Artibai eta Mutrikuko Hitza : Lea-Artibai eta Mutrikuko Hitza\nBadator ikazkina mendian behera\nGabon eguna heltzeko gutxi falta da dagoeneko, eta Euskal Herriko ikazkin famatuena eta Mari Domingi menditik bajatzear daude. Hain zuzen, hilaren 24an eta 25ean banatuko dituzte opariak bertoko umeen eta helduen artean, baina gutunak jaso beharko dituzte lehenago. Horretarako, Olentzerok eta Mari Domingik Lea-Artibai eta Mutriku bisitatuko dituzte hilaren 23an eta 24an. Hala, egun handia heltzeko irrikitan dauden umeekin batuko dira. Olentzero herri guzti-guztietan izango da egunotan. Herri batzuetara bakarrik joango da, baina beste hainbatetan Mari Domingiren laguntza izango du. Hori bai, ohi bezala, Olentzero kantu eta musika artean elkartuko da umeekin. Hala, jai giroaz gozatzeko aukera izango dute ume zein nagusiek. Hilaren 24ko iluntzean umeekin batu ostean, bestalde, opariak banatuko dituzte, gauaren babesean. Betiko legez, Gabon gaueko momentu magikoena izango da berori txikientzat. Auzoz auzo, baserriz baserri Olentzerori harrera egiteko modurik bereziena zenbait herri txikitako herritarrek proposatutakoa izango da. Izan ere, Gabon egunean auzoz auzo eta baserriz baserri kantatzeko ohitura mantentzen dute zenbait herri txikitan. Arratsaldetik kantuan arituz, hortaz, egun eder bat pasatzeko aukera izango dute herri horietan. Aulestin, Ispasterren eta Mendexan ariko dira kantuan auzoz auzo. Aulestin, goizean umeak joango dira etxez etxe eta baserriz baserri, eta arratsaldean gaztetxekoak. Ispasterko herritarrak 16:00etatik aurrera ariko dira kantuan, eta 15:00etatik aurrera Mendexakoak. Beste zenbait herritan ere Gabon kantak abestuko dituzte herritarrek, Olentzerori merezi duen harrera egiteko. Berriatuan, Etxebarrian, Markina-Xemeinen, Mutrikun eta Ondarroan musikak eta kantuek garrantzia berezia izango dute Gabon egunean. HERRIZ HERRI: Amoroto\nAbenduak 24. Olentzero plazara helduko da, 19:30ak inguruan. Ume eta gaztetxoak agurtu eta haiek eskatu dizkioten opariak zeintzuk diren jakin nahiko du.\nAbenduak 24. Olentzeroren etorrera abesbatzak alaituta, 18:30ean. Gazte asanbladak gaztaina erreak banatuko ditu.\nAbenduak 24. 10:00etatik aurrera kantuan ariko dira ume eta gurasoak. 10:00etatik 13:00etara, ateak zabalik udaletxean, herriko gurasoentzat. 18:00etan, Olentzerori ondoetorria. 18:30ean, opari banaketa.\nAbenduak 24. 18:15ean Patrokutik aterako da Olentzero. Lehenengo eskola aurrean kantatuko dute; gero, herrian zehar ibiliko dira abesten, eta eliz azpian amaituko dute jarduera.\nAbenduak 24. 19:00etan, Ludotekan, Olentzerok opariak banatuko dizkie herriko umeei.\nAbenduak 24. 16:00etatik aurrera auzoz auzo Gabon kantak abestuko dituzte herritarrek. 19:00etan, Olentzerori ongi etorria plazan, kantuan. Baserritar jantzita joateko deia egin dute.\nAbenduak 23. 18:00ak aldera, Olentzero eta Mari Domingiren kalejira. Kalbariotik hasi, Eskolapera, Kolmenares kalera, Arranegitik pasa eta plazan amaituko da jaia. Plazan umeekin ibiliko dira. Txokolatea eta gaztainak banatuko dituzte.\nAbenduak 24. 17:30ean, Olentzero eta Maridomingi Akarregi aldetik etorriko dira eta alde zaharrean ibiliko dira, Trikitixa Eskolakoek eta Xemein Gazte Ahots Abesbatzak girotuta. Ondoren, opariak banatuko dituzte. Iluntzean, Gabon kantak kalerik kale, Xemein Abesbatzagaz.\nAbenduak 24. Herriko tabernan elkartu eta base-rriz baserri kantatzera joango dira, 15:00-etatik aurrera. 19:00etan Olentzero eta Mari Domingi etorriko dira basotik, traktorean, eta dantza taldeak harrera egingo die. Ostean, dantzak plazan. Azkenik, herriko frontoira joango dira opariak banatzera. Gaztaina erreak eta txistorra egongo dira denentzat.\nAbenduak 24. Olentzero etorriko da, 18:30ean.\nAbenduak 24. Olentzero herriko kaleetan zehar akordeoilariekin. Banda txikikoak goizean ibiliko dira kalez kale.\nAbenduak 24. 12:00etan, Olentzero eta Mari Domingiren kalejira, Kamiñazpitik Musika Plazara. Amaieran, Olentzero eta Mari Domingik umeen eskutitzak jasoko dituzte. Antolatzailea: Egunsentia Kooperatiba. 18:00etatik aurrera Unanue Kamara Korala kantari, kalez kale. 19:00etan Olentzero etorriko da, eta kalejira abestua egingo dute Augustin Zubikarai plazatik hasita. 19:00etan, Gabonetako kantak abesten ariko da Kantaize Rondalli.\nAbenduak 24. Olentzero eta Mari Domingi helduko dira plazara, 18:30ean. Opariak eta gaztaina erreak banatuko dituzte. Ziortza-Bolibarko 15 urtera arteko ume eta gaztetxoek oparia jasoko dute.


CCOO Irakaskuntzaren asmoa zera da: euskal hezkuntza administrazioan lanean ari diren bitarteko irakasleentzat egonkortasuna lortzeko behar adina jarduera auzitara eraman.\nHorregatik, interesaturik zaudetenok, jo zaitezkete CCOO Irakaskuntzara, zehazten den ondoko informazioa erantsita:\nHezkuntza Sailarekiko azken izendapena.\nJasotako azken soldata.\nEdozein zalantza argitzeko, jo CCOO Irakaskuntzaren Arabako, Gipuzkoako edo Bizkaiko edozein egoitzatara. Oporrak direla eta tramitazioaren premiaren eza kontuan hartuta, sindikatuak hurrengo ikasturtearen hasierara atzeratzea gomendatzen duen arren, nahi duenak prozesua uztailean abian jar dezake.


Mendi lasterketa: Mendi lasterketen bilakaera: 2016ko txostena / Gipuzkoako mendi federazioa\nMendi lasterketen bilakaera: 2016ko txostena / Gipuzkoako mendi federazioa\nGI PUZKOAKO MENDIZALE FEDERAZIOA\nGIPUZKOAKO MENDI-LASTERKETEI BURUZKO INGURUMEN TXOSTENA\nEgilea: Igor Aldalur Zendoia\nGMF-ko ingurumen teknikaria\nGaztleraz / castellano\n2.- Azterketaren helburuak\n3.- Lasterketen inguruko datuak\n3.4.- Parte-hartzaileen kopurua\n3.5.- Lasterketen distantziak\n4.1.- Babestutako Naturguneetatik eta/edo elementu kalteberetatik igarotzea\n4.3.- Bidea eta higadura\n4.5.- Kutsadura akustikoa\n5.- Azaldutako proposamenen laburpena\nMendi-lasterketak mendia eta mendizaletasuna ikusteko modu berriak sortzen ari dira. Gailurrera ahalik eta azkarren iristeko grina betidanik egon da, bereziki adin txikietan, baina mendi-lasterketen finkatzeak jauzi handia eragin du alor horretan. Entrenamendu zehatzak, anoa-postuak ibilbidean, kronometrajeak... bezalako kontzeptuek ez dute harrera onik mendizaletasun klasikoan.\nHala eta guztiz ere, ukaezina da mendi-lasterketek goraldia bizi dutela eta urtero gure lurraldeko bazter guztietan milaka pertsonek parte hartzen duten errealitate bihurtu direla. Errealitate horretaz jabetu garen arren, orain arte ez genekien zenbat lasterketa antolatzen ziren, nork antolatzen zituen, zenbat jendek hartzen zuen parte...\nGipuzkoako Foru Aldundiarekin sinatu duen hitzarmenari esker, 2016 hasieran Gipuzkoako Mendizale Federazioak azterketa hau martxan jarri zuen aurreko galderei erantzuna emateko asmoz.\n2.- Azterketaren helburuak.\nAipatu bezala, jakina zen Gipuzkoan mendi-lasterketa ugari egiten zela, baina horietako askoren datu errealik ez genuen. Horregatik, gure lehen helburua lasterketen inbentarioa egitea izan zen. Bertan datuak bildu dira honako aspektuen inguruan: lasterketen egunak, lekuak, antolatzaileak, parte-hartzaileen kopurua, egindako distantzia eta araudirik bazegoen ala ez.\nBestetik, lasterketek gure ingurumenean sortzen duten inpaktuaren analisia egiteko ere erabili dugu azterketa. Horretarako, 5 lasterketa in situ ikustatu eta honako aspektuak aztertu dira: Babestutako Naturguneetatik igarotzen diren ala ez, hondakinen bilketa, balizko higadura, balizaje motak eta kutsadura akustikoa.\nAmaitzeko, antolakuntzaren nahiz ingurumenaren ikuspuntutik lasterketen kalitatea hobetzeko hainbat proposamen azaldu dira.\n3.- Lasterketen inguruko datuak.\n2016an 56 mendi-lasterketa egin ziren Gipuzkoan; kopuru handia da, kontuan hartuta gure lurraldea txikia dela eta ia 700.000 biztanle dituela. Jarraian, lasterketen datu esanguratsuenak banan-banan aztertuko ditugu:\n1. grafikoan ikus daiteken moduan, lasterketak urte osoan zehar egiten diren arren, gehienak apirila, maiatza, ekaina, uztaila eta irailean pilatzen dira. Pilaketa hori udaberrian eta udan gertatzen da, garai horietan klimatologia ustez hobea delako. Pilaketa horren ondorioz, asteburu batzuetan 2 edo 3 lasterketa ere egiten dira lurraldean. Aipatzekoa da apirilaren 24ko kasua. Egun horretan bi lasterketa egin ziren Donostia inguruan; ibilbidearen zati batean bat egiten zuten eta horrek arazoak sortu zizkien lasterkariei.\nNabarmentzekoa da urrian oso lasterketa gutxi egiten dela, jakinda hilabete horretan euri gutxi egiten duela eta gure latitudean tenperaturak epelak direla.\n( 1. grafikoa )\nProposamena: antolatzaileek lasterketa berri bat antolatzeko asmorik badute, urrian edo azaroan planteatzea gomendatzen diegu.\nAntolatzaileen arteko koordinazioa handitzea ere proposatzen dugu, Donostiako apirilaren 24ko bi lasterketen kasuak bezalakoak ekiditearren.\n2. grafikoan ikusten dugunez, lasterketak modu ia homogeneoan banatuta daude Gipuzkoako 6 mugapenetan zehar. Nabarigarria da Tolosaldean, mendizaletasun-tradizio handiko eskualdea izanik, soilik 3 lasterketa egitea.\nKasu paradigmatiko gisa Beasain aipa dezakegu. Urtean 6 lasterketa ospatzen dira bertan. Datu azpimarragarria da, 6 horietatik 3 asteburu berean egiten diren arren (100 millak, G2H eta Marimurumendi).\n( 2. grafikoa )\nProposamena: eskualde gehienek urtean zehar nahikoa lasterketa egiten dituztela ulertzen dugu. Debagoiengo eta bereziki Tolosaldeko eskualdeek izango lukete akaso lasterketa gehiago egiteko aukera.\nMendi-lasterketak pizgarri izan litezke, proba mota hauek landa-garapenarentzat duten onurak ikusita (“Mendi-lasterketen azterketa sozioekonomiko eta ingurumenekoa Espainiako landa-eremu eta ingurune naturalean” FEDME. 2010) eta Tolosaldeko biztanleriaren gehiengoaren ezaugarriak kontuan hartuta (landa-eremu sakoneko udalerri txikiak).\nGrafikoan ikusten dugun legez, mendizale-klubek antolatzen dituzte lasterketa gehienak (18). Errealitate horrek abantailak ekar litzake, klub horiek berez mendizaletasuna eta mendiarekiko errespetua bultzatzen baitute. Gainera, Federazioarentzat errazagoa da gomendioak mendizale-klub horiei egitea, federazioaren parte ez diren beste erakundeei baino.\nAipatzekoa da mendizaletasuna ez den beste kirolen klubek presentzia handia dutela mendi-lasterketak antolatzeko garaian. Datu horrekin zera pentsa dezakegu, batzuetan lasterketak triatloia, krosa edo BTT bezalako kiroletan dabiltzan edo zebiltzan pertsonek antolatzen dituztela, eta mendi-lasterketak beren entrenamenduak osatzeko edo jarduerak dibertsifikatzeko erabiltzen dituztela.\nAzkenik, nabarmendu beharra dago Gipuzkoan soilik enpresa pribatu batek lasterketa bakarra antolatzen duela. Garrantzitsua da alor horren mailak baxu mantentzea, lasterketen helburu nagusia onura ekonomikoa izan ez dadin.\n( 3. grafikoa )\nProposamena: antolatzaileen eta federazioaren arteko komunikazioa hobetzea, azterketan zehar zehazten joango garen aspektu batzuk hobetzearren.\nTxosten hau egiteko garaian 11 lasterketako datuak falta izan zaizkigu, baina orain arte eskuratutako emaitzak estrapola ditzakegu balorazio bat egiteko. Datuak falta arren, zera baiezta dezakegu: Gipuzkoako mendi-lasterketetan 10.000 lasterkari baino gehiagok hartzen dute parte.\n4. grafikoan ikusten den moduan, Gipuzkoako egutegian hainbat lasterketa zeharo finkatuta daude: Zegama-Aizkorri, Flysch, Talaia, eta Beasainen uztailaren bigarren asteburuan pilatzen diren hiru lasterketak (100 millak, G2H eta Marimurumendi). Horiekin batera Zestoako Kobaz koba trail ere joan liteke, bere lehen urtean 400 parte-hartzaile izan baititu.\nBeste muturrean 100 parte-hartzailera iristen ez diren 15 lasterketa ditugu. Ez litzateke harritzekoa datozen urteetan horietako baten bat egiteari utziko baliote.\nAzkenik, aipatu beharra dago lasterketa batean (Talaia trail) ezarritako gehiengoa baino dortsal gehiago banatu zirela. Gure ustez jardute hori arautu beharra dago, are gehiago lasterketa horrek Natura 2000 sareko bi Kontserbazio Bereziko Eremu zeharkatzen dituela kontuan hartuta.\n( 4. grafikoa )\nProposamena: federazioan uste dugu interesgarriago dela 25-30 lasterketako egutegia edukitzea eta lasterketak antolakuntza-maila eta lasterkari-kopuru handikoak izatea (betiere 500 azpitik).\nGrafikoan ikusten dugunez, Gipuzkoan egiten diren 22 lasterketa ez dira mendi-lasterketatzat hartzen, ez baitira EMFko araudian ezarritako gutxiengo kilometro-kopurura iristen. Hala eta guztiz ere, lasterketa horiek (7 eta 20 kilometro bitartekoak) 21 kilometro baino gehiagokoen ezaugarri berak dituzte antolakuntza eta parte-hartzeari dagokionez, eta horregatik sartu ditugu azterketa honetan.\nLasterketa bertikalei dagokienez, soilik bik jaso dezakete Kilometro Bertikala izena. Hala ere, gainerako 8ek kilometro bertikaleko lasterketen ezaugarriak bete ez arren (1000 metroko desnibela, gehienez 5 kilometroko ibilbidean), igoerako lurretan egiten dira osoki.\nUltrei dagokienez, soilik 2 egiten dira (G2H eta 100 millak) eta asteburu berean egiten dira, antolatzaile berdinek antolatuta.\nAzkenik, aipatu beharra dago 13 lasterketek bi distantzia edo gehiago eskaintzen dituztela (ezaugarri desberdinetara egokituz).\n( 5. grafikoa )\nProposamena: lurraldeko GR ibilbideen sarea baliatuz, ultren eskaintza zabaltzeko aukera legoke. Hala, ibilbide horiek ezagutaraziko lirateke eta horien mantenua hobetu.\nAtal honetan lasterketek probaren aspektu desberdinak zehazteko araudirik ba al duten aztertu dugu, hala nola kategoriak, diziplina-erregimena...\nGrafikoan ikus daitekeenez, lasterketa gehienek araudi propioa dute edo Euskal Mendizale Federazioaren araudian oinarritzen dira, baina oraindik ere 22 lasterketek (% 40) ez dute araudirik.\nBaliteke antolatzaile batzuek lasterketak antolatu izatea gisa horretako probak antolatzeak ekar ditzakeen erantzukizun zibilak kontuan hartu gabe.\n( 6. grafikoa )\nProposamena: Gipuzkoako Mendizale Federazioak araudi-eredu bat emango die antolatzaileei, oraindik ere araudirik ez dutenek lasterketetan erabil dezaten.\nAztertu berri ditugun lasterketen inguruko datu orokorrak biltzeaz gain, azterketan zehar honako 5 lasterketak in situ ikuskatu ziren:\n- Talaia trail (Donostia eta Hondarribia artean). Martxoak 20\n- Kilimon trail (Mendaro). Apirilak 10\n- Izarraitzko mendi-lasterketa (Azpeitia). Maiatzak 7\n- Galdaramiñora igoera (Eibar). Ekainak 12\n- Axari trail (Idiazabal). Irailak 11\nIzarraitz eta Galdaramiñoko lasterketetan ikuskariek lasterkari gisa parte hartu zuten, lasterketaren xehetasunak barnetik ikustearren.\nAxari traileko lasterketa epaileen ikuspuntutik ikusi zen, txosten honen idazleak mendi-lasterketako epaile izateko praktikak egin baitzituen lasterketa hartan.\n4.1.- Babestutako Naturguneetatik eta/edo elementu kalteberetatik igarotzea.\nDagokion zenbaketa egiteko, lasterketetako ibilbide guztiak aztertu dira eta BNak zeharkatzen dituzten ala ez begiratu da. BNei buruz hitz egiten dugunean, honakoak hartzen ditugu aintzat: Parke Naturalak, Babestutako Biotopoak eta Natura 2000 sareko eremuak (Kontserbazio Bereziko Eremuak zein Hegaztientzako Babes Bereziko Eremuak).\nGrafikoan ikus daitekeenez, lasterketen erdia baino gehiago babesguneetatik igarotzen da.\nAntolatzaile batzuk errealitate horretaz jabetzen dira, baina agian beste batzuk ez hainbeste, gunea duela gutxi sortu zelako (KBE berria) edo lasterketa babesgune baten mugetatik gertu igarotzen delako eta, ondorioz, babesgunearen barruan ez dagoela pentsatzen dutelako.\nDeigarria da BGetatik igarotzen diren lasterketa batzuk berezko araudirik ez izatea eta, horren ondorioz, ez dietela lasterkariei egoera horretaz ohartarazten.\n( 7. grafikoa )\nHorrez gain, lasterketa ekosistema kalteberetatik igarotzen den ala ez aztertu da, esaterako, ibaietatik. Ohikoena izan ez arren, badira erreka txikiak igarotzen dituzten lasterketak.\nProposamena: federazioak BNetatik igarotzen diren lasterketei egoera horri buruz jakinaraziko die, eta araudirik ez dutenak 2017rako hori erabiltzera animatuko ditu. Antolatzaileek lasterketa egingo dela jakinarazi beharko diote Foru Aldundiari. Horrez gain, ibilbideak ibairik ez zeharkatzea gomendatzen da.\nAsko hobetu beharreko bi aspektu ikusi ditugu: lasterketan zehar ingurune naturalean botatzen diren hondakinak eta balizajerako erabiltzen den zinta-kopuru handia.\nLasterkariek botatzen dituzten hondakinei dagokienez, egoera desberdinak ikus daitezke:\n- Anoa-postuen inguruan hondakinak botatzen dira.\n- Anoa-postuetatik kanpo hondakinak botatzen dira.\n- Ez dago arau-hausleak zigortzeko araudirik.\nLehenengo puntuari dagokionez, berretsi dezakegu anoa-postuak direla hondakinen arazoaren puntu kalteberenak. Lasterkariek ziztu bizian zeharkatu ohi dituzte postu horiek eta batzuetan erreflexuak murriztuta dituzte nekearen ondorioz. Antolakuntzak hondakinak zaborrontzietara botatzeko erraztasunak jarri beharko lizkieke lasterkariei. Talaia trailen jardute on bat ikusi genuen: anoa-postu bakoitzeko hiru zaborrontzi jarri ziren, bata mahaiaren ondoan, bestea bertatik 5 metrora eta hirugarrena 25 metrora.\nZaborrontzien erabilerak funtzionatzen duela berretsi da, ez ordea poltsak jartzeak. Axariko anoa-postu batzuetan zaborrontzien ordez poltsak jarri ziren eta, argazkian ikus daitekeenez, hondakin batzuk poltsetatik kanpo geratu ziren.\nIzarraitzeko lasterketan gauza bitxia gertatu zen: anoa-postutik 75-100 metrora dozena erdi bat lasterkarik laranja-azalak harri beraren gainean utzi zituzten. Horrek argi erakusten du lasterkariek ez zutela ingurunea zikintzeko asmorik, baina postutik distantzia horretara zaborrontzirik ez zegoenez, erraz ikusteko leku batean utzi zituzten (gure ustez, antolatzaileek azalak ikusteko eta biltzeko).\nAipatzekoa da aztertu ditugun bi lasterketek (Kilimon eta Axari) seinale iraunkorrak dituztela eta, horri esker, lasterkariek urte osoan zehar ibilbidean entrenatzeko aukera dutela. Axarin ez zen hala gertatu, baina Kilimon lasterketa baino hiru egun lehenago egindako ikuskaritzan jelak eta beste hondakin batzuk aurkitu ziren.\nAzkenik, aipatu beharra dago lasterketa batzuek ez dutela araudirik, eta beste batzuen araudietan ez dela zehazki azaltzen zer egin behar den botatako hondakinen kasuetan. Muturreko egoera hori argitu beharko litzateke eta lasterketa guztietan gehitu.\nProposamena: anoa-postu bakoitzeko hiru zaborrontzi (ez poltsa) jartzea gomendatzen da. Gainera, araudiak xehetasunez azalduko du zer egin behar den botatako hondakinen kasuetan. Aurretik zuritutako fruta eskaintzea proposatzen dugu.\n4.3.- Bidea eta higadura.\nLasterketa gehienetan gutxi erabiltzen diren bide edo zidorrak hautatu dira eta, irizpide onak jarraituz, antolatzaileek aukera aprobetxatu dute bide horiek berreskuratu, bazterreko sasiak garbitu eta urte guztian zehar erabiltzeko egokitzeko. Azken hori mendi-lasterketen alderdi positiboenetako da, (kasu askotan publikoak diren) ibilbideen sarea mantentzen laguntzen baitu, mantenu faltagatik galtzen ari zirenak, alegia.\nIbilbide gehienak aurretik bertan zeuden bideak hartzen dituztenez, lasterketek eragindako higadura oso baxua edo hutsala da.\nAdibide negatiboa Kilimon Trail lasterketan irekitako bide berriak dira; aldapa handiko pinudi-eremuetan ireki ziren eta higadura sortu zuten, bi argazkietan ikus daitekeen moduan.\nProposamena: antolatzaileak animatzea lasterketa-ibilbideak (ahal bada publikoak diren) mendi-bide eta -zidorretatik egiten jarrai dezaten, horien berreskurapena eta erabilera urte osoan zehar bultzatzeko.\nBide berriak irekitzea ekiditea.\nAurretik aipatu bezala, in situ aztertutako lasterketetatik bik balizaje iraunkorra dute, EMFren irizpidearen aurka eginez. Bi horiez gain, bada beste bat, Zegama-Aizkorri, urte osoan zehar balizatua dagoena. Hala eta guztiz ere, ez litzateke bidezkoa hiru kasuak zaku berean sartzea, hiru ibilbideak era guztiz desberdinetan balizatuta baitaude.\nAxari eta Zegama-Aizkorriren kasuetan, ibilbideak puntu horiz eta seinale bertikalez balizatu dira, baina Kilimoneko balizaje iraunkorrak hobekuntzak behar ditu: alde batetik, federazioaren baimenik gabe marka txuri-berdeak erabiltzen ditu (hots, FEDMErekin erregistratuta dauden herri-ibilbideen [SL] marka berdinak); bestetik, marken tamaina oso handia da eta, azkenik, gehiegi balizatu da.\nAztertutako beste lasterketetan gehienbat plastikozko zinta erabili da lasterketa markatzeko.\nProposamena: lasterketa gehiagotan marka iraunkorrak ipintzea ekidin beharra dago (EMFk adierazten duen moduan), eta are gehiago mendi-ibilaldien balizaje berdinak erabiliz markatzea.\nLasterketak markatzeko, banderatxo berrerabilgarriak erabiltzea gomendatzen diegu antolatzaileei. Hala, urtero berdinak erabili ahalko dituzte. Plastikozko zinta erabiliz gero, lasterketaren amaieran guztia jaso eta dagokion edukiontzira bota beharko da.\n4.5.- Kutsadura akustikoa.\nAztertutako lasterketetan ikusi dugu megafonoak hiriguneetan ezartzen direla eta, ondorioz, ingurune naturalean duen eragina antzemanezina dela.\nProposamena: egungo irizpideekin jarraitzea eta lasterketak hirigunetik kanpo dituen tarteetan megafonorik ez jartzea.\n5.- Azaldutako proposamenen laburpena.\n Antolatzaileek lasterketa berri bat antolatzeko asmorik badute, urrian edo azaroan planteatzea gomendatzen diegu.\n Antolatzaileen arteko koordinazioa handitzea proposatzen dugu, Donostiako apirilaren 24ko bi lasterketen kasuak bezalakoak ekiditearren.\n Eskualde gehienek urtean zehar nahikoa lasterketa egiten dituztela ulertzen dugu. Debagoiengo eta bereziki Tolosaldeko eskualdeek izango lukete akaso lasterketa gehiago egiteko aukera.\n Interesgarriago dirudi 25-30 lasterketako egutegia edukitzea eta lasterketak antolakuntza-maila eta lasterkari-kopuru handikoak izatea (betiere 500 azpitik).\n Lurraldeko GR ibilbideen sarea baliatuz, ultren eskaintza zabaltzea. Hala, ibilbide horiek ezagutaraziko lirateke eta horien mantenua hobetu.\n Gipuzkoako Mendizale Federazioak araudi-eredu bat emango die antolatzaileei, oraindik ere araudirik ez dutenek lasterketetan erabil dezaten.\n Federazioak BNetatik igarotzen diren lasterketei egoera horri buruz jakinaraziko die, eta araudirik ez dutenak 2017rako hori erabiltzera animatuko ditu. Antolatzaileek lasterketa egingo dela jakinarazi beharko diote Foru Aldundiari. Horrez gain, ibilbideak ibairik ez zeharkatzea gomendatzen da.\n Anoa-postu bakoitzeko hiru zaborrontzi (ez poltsa) jartzea gomendatzen da. Gainera, araudiak xehetasunez azalduko du zer egin behar den botatako hondakinen kasuetan. Zuritutako fruta eskaintzea proposatzen dugu.\n Antolatzaileak animatzea lasterketa-ibilbideak (ahal bada publikoak diren) mendi-bide eta zidorretatik egiten jarrai dezaten, horien berreskurapena eta erabilera urte osoan zehar bultzatzeko. Bide berriak irekitzea ekiditea.\n Lasterketa gehiagotan marka iraunkorrak ipintzea ekiditea (EMFk adierazten duen moduan), eta are gehiago mendi-ibilaldien balizaje berdinak erabiliz markatzea.\n Lasterketak markatzeko, banderatxo berrerabilgarriak erabiltzea gomendatzen diegu antolatzaileei. Hala, urtero berdinak erabili ahalko dituzte. Plastikozko zinta erabiliz gero, lasterketaren amaieran guztia jaso eta dagokion edukiontzira bota beharko da.\n Egungo irizpideekin jarraitzea eta lasterketak hirigunetik kanpo dituen tarteetan megafonorik ez jartzea.\nEgun, Gipuzkoako lurralde historikoak mendi-lasterketen ugaritzea bizi du. Urtean 56 lasterketa egiten dira; asko dira, batez ere kontuan hartuta udaberri eta udako hilabeteetan pilatzen direla.\nBadira zaleak (10.000 baino gehiago), beraz administrazio eta federaziook ezin gara entzungor geratu eta lasterketa mota horien jarraipenak egin behar ditugu (beste probekin egiten dugun moduan, esaterako mendi-martxak, BTT martxak, enduro-probak...).\nLasterketa desberdinen arteko dibertsitatea nabarmena da. Zegama-Aizkorrik edo Zumaiako Flysch lasterketak zerikusi gutxi dute Eibarko bizilagun-elkarte batek antolatutako lasterketa batekin.\nDibertsitatea ona da, lasterkariei lasterketa zeharo desberdinak eskaintzen baitizkie; baina dibertsitate horrek ez du zertan lasterketak kontrolpetik ateratzea eragin behar. Hori ekiditearren, administrazio publikoek –Gipuzkoako Foru Aldundia lurraldeko erakunde kudeatzaile gisa, udaletxeek eta Mendizale Federazioak– lasterketen jarraipena egin behar dute, eta lasterketa guztiek araudi egokia dutela eta indarrean dauden ingurumen-arauak errespetatzen direla bermatu behar dute.\nAzterketa hau Gipuzkoako ingurune naturalean egiten diren kirol-jarduera desberdinen jarraipen-lanaren hastapena besterik ez da. Azterketan, jarduerek landa-garapenarentzat izan ditzaketen onurak aitortzen dira, baina era berean jarduerok inpaktuak sortzen dituztela, kontrolatu eta minimizatu behar direnak, alegia.\nERANSKINA: LASTERKETEN ZERRENDA\nEGUNA LASTERKETA UDALERRIA ANTOLATZAILEA\n2016/01/02 Mitxitxolako igoera Pasai Donibane Itsas mendi kirol elkartea\n2016/01/24 Garingo mendi lasterketa Beasain (Garin auzoa) Muñogain elkartea\n2016/01/31 Herri Ametsa Talaia Donostia Herri Ametsa ikastola\n2016/02/14 Antzuolako 8 miliak Antzuola Arrola mendi taldea\n2016/02/14 Kobaz koba trail Zestoa Nik Tri triatloi taldea\n2016/02/21 Lezo Jaizkibel Lezo Alerru eta lezotarrak lasterkari taldea\n2016/03/06 Orioko mendi lasterketa Orio Orioko Herri ikastola\n2016/03/19 Arriarango mendi lasterketa Beasain Beasaingo lasterkariak (bealak)\n2016/03/20 Larraul-Ernio-Larraul Larraul CD Utseta\n2016/03/20 Talaia bidea Donostia-Hondarribia CD Fortuna\n2016/04/09 Leharrei mendi lasterketa Gabiria Gabiriako udala\n2016/04/10 Kilimon Trail Mendaro Mendaroko txirrindulari elkartea\n2016/04/10 Arrasate udalatx Arrasate Mondraitz kirol kluba\n2016/04/16 Pasaiako mendi lasterketa Pasai San Pedro Club atletico Trintxerpe\n2016/04/24 San Markos lasterketa Errenteria Club Atletico renteria\n2016/04/24 Donosti mendi trail Donostia El Diario Vasco\n2016/04/29 Butreaitzeko gaueko bertikala Oñati\n2016/05/01 Aloñako igoera Oñati\n2016/05/01 Urnietako mendi lasterketa Urnieta Urnietako udala\n2016/05/07 Izarraitzeko mendi lasterketa Azpeitia Anaitasuna MB /Lagun Onak MB\n2016/05/07 Segura-Zerain Segura-Zerain Segurako kirol elkartea\n2016/05/08 Izazpiko igoera Ezkio Ezkioko jai batzordea\n2016/05/08 Erlaitz Aiako Harria Irun Erlaitz mendi elkartea\n2016/05/15 Pagoetako mendi lasterketa Zarautz Salbatore Mitxelena ikastola\n2016/05/20 Aizkorriko KM bertikala Zegama Zegamako udala /Amezti\n2016/05/22 Zegama-Aizkorri Zegama Zegamako udala /Amezti\n2016/05/28 UZ trail Urretxu-Zumarraga Goierri Garaia Mendi Lasterketa\n2016/05/29 Zuzenien Azpeitia Lagun Onak\n2016/06/05 Arnoko mendi lasterketa Mutriku Burumendi\n2016/06/05 Ereñotzuko mendi lasterketa Ereñotzu (Hernani) mendi lasterketa taldea\n2016/06/12 Aiako mendi lasterketa Aia Aiako kirol elkartea\n2016/06/12 Galdaramiñoko lasterketa Eibar Eibarko klub deportiboa\n2016/06/12 Intxixu trail Oiartzun Girizia\n2016/06/18 Eskoriatza gabez trakarraran Eskoriatza Eskoriatza kultur elkartea\n2016/06/19 Tolosako 3 tontorrak Tolosa T3T taldea\n2016/07/02 Urkora igoera Eibar Amañako jai batzordea\n2016/07/03 Zumaia - flysh Zumaia Udala eta flysh kirol elkartea\n2016/07/08 Ehun milak Beasain Arrastaka mendi elkartea\n2016/07/09 G2H Beasain Arrastaka mendi elkartea\n2016/07/10 Marimurumendi Beasain Arrastaka mendi elkartea\n2016/07/10 Iñaki Ruiz mendi lasterketa Soraluze Soraluzeko mendi taldea\n2016/07/30 Itziar trail Itziar Debako udala\n2016/09/04 Usurbeko igoera Beasain Beasainmendi elkartea\n2016/09/03 Izarpein Kakutea ixoerie Azkoitia Anaitasuna MB /Lagun Onak MB\n2016/09/11 Arnotrail sprint Mutriku Mutrikuko udala\n2016/09/11 Axari trail Idiazabal Idiazabalgo udala\n2016/09/18 Akua bira Zestoa Akua auzo elkartea\n2016/09/24 Platako itsasargira igoera Pasai San Pedro trintxerpe atletiko kluba\n2016/09/25 Endoiako mendi lasterketa Zestoa Zestoako udala\n2016/09/26 San Migueleko igoera Elgoibar San Miguelgo jai batzordea\n2016/10/09 Akerbeltz trail Deba Deba X-tream kirol taldea\n2016/10/15 Urkabeko igoera Oiartzun Girizia\n2016/10/16 Eltxo trail Orendain Orendaingo udala\n2016/10/30 Osintzuko mendi lasterketa Osintxu-Bergara Txuringo kulutur elkartea\n2016/10/30 Donostiako 3M Donostia Triku Kirol elkartea\n2016/11/01 Beñat Elzo mendi lasterketa Hondarrabia Biosnar trialoi kluba\n2016/11/21 Karakatera igoera Elgoibar Morkaiko\n2016/12/24 Gabon trail Eibar Eibarko klub deportiboa\n2016/12/31 San Silvestre trail Bergara Hankaluze eta pol pol\nEgilea: Mendi lasterketa ordua: 10:06